Gipuzkoako Batel Liga – Hernaniko Arraun Elkartea\nGipuzkoako Batel Liga\nBatel liga hasiko da asteburuan\n16 Abuztua, 2019 10 January, 2019 by Hernaniko Arraun Elkartea\nBatel kadetea, iazko estropada batean.\nGipuzkoako Batel Liga asteburu honetan bertan hasiko da, eta bertan parte hartuko dute Hernaniko Arraun Elkartearen batelek. Bi jardunaldi izango ditu asteburuak;\nJarraitu IrakurtzenBatel liga hasiko da asteburuan\nTxapelketen garaia iritsi da\n16 Abuztua, 2019 13 April, 2018 by Hernaniko Arraun Elkartea\nMutil kadeteen batela, ligako Orioko estropadan. (Argazkia: Xabier Gurrutxaga)\nJoan den asteburuan bukatu genuen Gipuzkoako Batel Liga, Getarian jokatutako estropadekin (behean sailkapenak). Gure taldeek ez dute podiumetan sartzea lortu, baina edonola ere, oso harro gaude egiten ari diren lanarekin! Txapelketen garaia iritsi da orain, eta asteburuan Gipuzkoako Batel Txapelketa egongo da jokoan Pasaian.\nJarraitu IrakurtzenTxapelketen garaia iritsi da\nCategories Batelak, Trainerillak\nDonibane Lohitzunen izango dira estropadak\n16 Abuztua, 2019 28 January, 2017 by Hernaniko Arraun Elkartea\nJubenilen batela, Zumaian (Baleike.eus)\nGipuzkoako Batel Ligak jauzi egingo du Lapurdira. Hango Ur Joko klubak antolatu baitu ligako laugarren jardunaldia, Donibane Lohitzunen, gaur, 15:00etan. Hernaniko ontziek ez dute hutsik egingo!\nJoan den astean, Zumaian eta Loiolan izan ziren jardunaldiak (behean emaitzak).Loiolako eremua eta gainontzeko kontuak prestatzen lagundu zutenei eskerrak eaman nahi dizkiegu, noski; talde lanari esker,dena behar bezala ateratzea lortu baikenuen. Mila esker eta hurrengora arte!\nJarraitu IrakurtzenDonibane Lohitzunen izango dira estropadak\nLoiolan antolatu du batel ligako jardunaldia Hernanik\n16 Abuztua, 2019 21 January, 2017 by Hernaniko Arraun Elkartea\nMutil kadeteen ontzia, Zumaiako jardunaldian. (Argazkia: Baleike.eus)\nGipuzkoako Batel Ligaren barnean, hirugarren jardunaldiaren txanda izango da igandean. Hernaniko Arraun Elkarteak antolatu du lehia, eta 11:00etan hasiko dira estropadak (estropada eremuaren mapa, atxikituta).\nJarraitu IrakurtzenLoiolan antolatu du batel ligako jardunaldia Hernanik\nIgandean abiatuko da Gipuzkoako Batel Liga\n16 Abuztua, 2019 13 January, 2017 by Hernaniko Arraun Elkartea\nMutil jubenilak, estropada bat bukatu berritan, iazko ligan. (Argazkia: Xabier Gurrutxaga)\nGipuzkoako Batel Liga hasiko da asteburuan. Lehenengo jardunaldia Orion jokatzekoa zen, baina Oria ibaia hazita egongo dela iragarri dutenez, estropadak lekuz eta egunez aldatzea erabaki du federazioak. Horrela, igandean izango da lehia, 11:00etan, Pasaian. Maila txikienetatik helduenetara izango ditu ordezkariak Hernanik.\nMutil jubenilak podiumera igo dira\n16 Abuztua, 2019 10 April, 2016 by Hernaniko Arraun Elkartea\nMutil jubenilak, podiumean. (Argazkiak: Xabier Gurrutxaga / HAE)\nBukatu da Gipuzkoako Batel Liga. Hernaniko talderik erregularrena mutil jubenilena izan da, eta horiek izan dira podiuma zapaltzera iritsi diren bakarrak, hain zuzen ere.\nJarraitu IrakurtzenMutil jubenilak podiumera igo dira\nOrion eta Pasaian izango dira ligako azken estropadak\n16 Abuztua, 2019 8 April, 2016 by Hernaniko Arraun Elkartea\nNeska kadeteak, Tolosako estropadan. (Xabier Gurrutxaga / HAE)\nGipuzkoako Batel Liga asteburu honetan agurtuko da, bi jardunaldirekin. Larunbatean estropadak Orion izango dira, 16:30ean; eta, igandean, Pasaian, 10:00etan.\nJarraitu IrakurtzenOrion eta Pasaian izango dira ligako azken estropadak\nGaraipenetik segundo eskasetara ibili dira bi batel\n16 Abuztua, 2019 2 April, 2016 by Hernaniko Arraun Elkartea\nMutil jubenilak, estropada bukatu berritan. (Argazkia: Xabier Gurrutxaga)\nZarauzko arraun elkartearen eskutik, Orion izan da Gipuzkoako Batel Ligako hamahirugarren jardunaldia. Hernaniarrek ez dute garaipenik lortu, baina gertu egon dira.\nJarraitu IrakurtzenGaraipenetik segundo eskasetara ibili dira bi batel\n31 March, 2016 by Hernaniko Arraun Elkartea\nNeska seniorrak eta mutil jubenilak, Leraten. (Argazkia: Xabier Gurrutxaga/HAE)\nOpor garaian ere gogor entrenatzen aritu dira klubeko kideak. Batelak hartu eta Nafarroara egin dute irteera, hiru egunetarako, eta Lerateko Aritzaleku kanpinean hartu dute ostatu.\nJarraitu IrakurtzenLeratetik Oriora\nDatorren asteburuan ez da egongo ligako jardunaldirik\n21 March, 2016 by Hernaniko Arraun Elkartea\nHaur mailako mutilak, Oreretako estropadan. (Argazkia: Josu. Z)\nAste Santua dela-eta, Gipuzkoako Batel Ligak atsedena hartuko du datorren asteburuan. Hala, ligako hamahirugarren jardunaldia apirilaren 2an izango da, Orion, Zarauzko Arraun Elkartearen eskutik.\nJarraitu IrakurtzenDatorren asteburuan ez da egongo ligako jardunaldirik


Hondakinak Estatuaren lurraldearen barruan lekualdatzea - Hondakinak - Euskadi.eus\nHondakinak Estatuaren lurraldearen barruan lekualdatzea\nHondakinen izapidetze elektronikoari buruzko oharra\n553/2020 Errege Dekretua, ekainaren 2koa, Estatuaren lurraldearen barruko hondakinen lekualdaketa arautzen duena.\nAldez aurreko jakinarazpena behar duten hondakinak lekualdatzeko baino ez da beharrezkoa prozedura elektronikoa, ekainaren 2ko 553/2020 Errege Dekretuaren 3.2 artikuluan ezarritako betekizunen arabera. Zehazki:\nHondakinak lekualdatzea, arriskutsuak eta ez-arriskutsuak, deuseztatzeko direnak;\nHondakin arriskutsuak, EHZ 20 03 01 kodearekin identifikatutako etxeko hondakin nahastuak eta erregelamenduz zehazten direnak lekualdatzea, balorizatzeko.\nAldez aurreko jakinarazpena behar duten hondakinak lekualdatzeko autonomia-erkidegoen arteko mugimenduetarako, Euskal Autonomia Erkidegoan prozedura berrira egokitutako plataforma propioa izan arte, Ministerioaren prozedura erabiliko da. Ministerioaren prozedura martxan dago jada, eta 2021eko IRAILAren 1etik aurrera nahitaezkoa izango da. Ordura arte, IKS-eem plataformaren prozedura operatiboak erabiltzen jarraitu ahal izango dute (beste leiho batean irekitzen du).\nAldez aurreko jakinarazpena behar duten hondakinak Euskal Autonomia Erkidegoaren barruan lekualdatzeko, IKS plataforma erabiltzen jarraitu ahal izango da. Hala ere, enpresaren batek bere sistemak estandar berrira egokitzen baditu eta Ministerioaren plataforma lekualdaketa guztietarako erabili nahi badu, edo plataforma hori erabiltzea nahiago badu, onartu egingo da.\nIKS plataformak ez du behartuko Euskal Autonomia Erkidegoaren barruan aldez aurretik jakinarazi behar ez diren hondakinak lekualdatzeko mugimenduak izapidetzera.\nAzken aldaketako data: 2021/10/01


Errigoraren produktuen banaketa, datorren aste hasieran - Usurbil - Noaua.eus\nErrigoraren produktuen banaketa, datorren aste hasieran\nNoaua Aldizkaria 2020-06-10 08:04\nErrigoraren “Nafar hegoaldeko uzta eskutik eskura” kanpainaren baitan, martxoa hasieran Nafarroa hegoaldeko produktuak eskatuak zenituztenok adi; datorren aste hasieran jaso ahalko dituzue; ekainaren 15ean eta 16an, 9:00-14:00 artean.\nKonfinamendu bezperatan itxi genuen Errigoraren “Nafar hegoaldeko uzta eskutik eskura” kanpainako barazki-kontserbak, oliba-olio bidoiak, arroza eta pasta eskatzeko epea. Banaketa bi txanda ezberdinetan egitea zen asmoa; baina osasun krisialdiak prozesua atzeratu du. Eskatu dituzuen produktu guztiak, azkenean txanda bakarrean jaso ahalko dituzue. Datorren aste hasieran; ekainaren 15ean edo 16an, 9:00-14:00 artean, NOAUA! Kultur Elkartearen Bordaberri 3ko egoitzan.\nOrdainketak ahal den heinean aurrez bideratzea eskatzen da. "Herrietan auzolanean dabiltzan kideen lana erraztu eta haien zein zure segurtasuna bermatzeko eskaera online ordaintzea gomendatzen dizugu", Errigoratik ohartarazi dutenez. Eta "zure eta auzolanean dabiltzan kideen segurtasunerako, produktuak jasotzera zoazenean jantzi maskarila eta jarraitu guneko arduradunaren argibideak". Informazio gehiago, errigora.eus atarian.\nJasotako laguntzaren zati bat, euskalgintzara\nEskabideak aurrez eginak dituztenek aurtengoan ere esku bete produktu eskuratu ahal izan dituzte: oliba-olio birjina estra ekologikoa eta konbentzionala (5 litroko bidoiak); kontserba ekologikoak nahiz konbentzionalak (zainzuriak, pikillo piperrak, orburuak, barazki-menestra, tomate frijitua, arroza, potxak eta kremak. 12 ontziko sortetan eskuragarri), eta pasta ekologikoa (“stock” mugatua, eskaerak errigora.eus bidez soilik). Guztia, “euskaraz etiketatuta eta ekoizlearen jatorrizko prezioan”. Gogoan izan, produktuok salduz jasotako laguntzaren zati bat Nafarroa hegoaldeko euskalgintza suspertzera bideratuko da.


Biztanleriaren osasun-beharrei erantzuten dieten produktuak. OMEren arabera, produktu horiek eskuragarri egon behar dira "uneoro, kantitate egokietan, dosi forma egokietan, kalitate ziurtatua eta informazio egokia, eta prezio bakoitza eta gizabanakoak ordaindu dezaketen prezioa".\n8mm Amerikako multzoa\nBadia motako pinza\nKanalizazio besarkadak bezeroaren marrazkien arabera eska daitezke.\nHainbat estanpazio pieza bezeroaren marrazkien arabera eska daitezke.\nPinpa honek 20 mm eta 32mm-ko bi banda zabalera ditu. Burdin galbanizatuak eta 304 material daude.\nPoliarik gabeko polar malgukiduna\nUniaural ez-polar hose clamp produktua 304 material baino ez da, korrosioarekiko erresistentzia hobea, pisu arina eta instalazio egokia eskaintzen dituena.\nU formako clamp soldadura plakan bildu aurretik, pinzaren norabidea hobeto zehazteko, lehenik finkatzeko lekua markatzea gomendatu behar da, eta ondoren soldatu zigilatu eta sartu hodiaren clamp gorputzaren behealdea. eta jarri hodiari, jarri hodiaren mintza eta estalkiaren beste erdia eta estutu torlojuekin. Gogoratu hodien clamp-aren beheko plaka zuzenean soldatzea.\nMuntaia tolestuta, gida-erraila oinarrian soldatu daiteke, edo torlojuekin konpondu.\nLehenik eta behin instalatu goiko eta beheko erdi hodiaren clamp gorputza, jarri pipa konpondu eta, ondoren, jarri goiko erdi hodiaren clamp gorputza, konpondu torlojuekin, blokeoaren estalkiaren bidez, bihur ez dadin.\nKautxua (besarkadak finkatzeko)\nKautxua batez ere hodiak, mahukaak eta kableak finkatzeko erabiltzen da.\nMini clamp sartzeko erraztasun iraunkorra du instalazio errazak egiteko eta horma mehe txikiko mahuka torlojuak estalki gainean jartzeko egokia da.\nGomaz estalitako tutu astuna\nGomazko kanalizazio astunen hodietako mintza etenbidea da esekitako hodiak finkatzeko.\nAlanbre bikoitzeko mahuka-euskarria bi materialetan eskuragarri dago. Alanbrearen diametroak desberdinak dira tamainaren arabera. Taulan agertzen ez den tamaina pertsonaliza daiteke.\nBelarri bikoitzeko mahuka-euskarria\nBelarri bikoitzeko euskarriak kalitate handiko altzairuzko hodiez eginda daude bereziki, eta gainazala kalitate handiko zinka galbanizatuarekin tratatuta dago. Diseinu konplexuak eta arinak diseinatu behar ditu.\nZubi mahuka besarkadunak bereziki diseinatuta daude, mahuka ezkerretara eta eskuinera biratzen da txartel perfektua hodiaren sagua zigilatzeko. Mahuka estali daiteke lehergailuzko atea, leherketarako atea, konektorea eta bestelako osagarriak. hautsa biltzeko sistema sendoa. Zubiaren diseinuari esker, mahukara zuzenean joateko indarra ahalbidetzen da. Iraunkortasuna lortzeko altzairu herdoilgaitzezko eraikuntza sendoa.


Asier Muniategi (Euskadiko Liburu Azoken koordinatzailea: <i>'EAEn euskera hutsean irakurten dabenen portzentajea % 1,4 da'</i> - bizkaie.biz\nBarriketan II. urtea // 40. zenbakia - 2003ko abenduak 15\nAsier Muniategi (Euskadiko Liburu Azoken koordinatzailea: 'EAEn euskera hutsean irakurten dabenen portzentajea % 1,4 da'\nDurangoko 38. Euskal Liburu eta Disko Azokea inoizkorik arrakastatsuena izan da eta pare bat datu nabarmentzea nahikoa da horretaz jaubetzeko: 130 mila lagun hurreratu dira Landakoko eraikin barrira eta salmentak milioi bat euro eta erdikoak izan dira, huskeria, izan be, horixe kantidadea da Londoneko Harrods-en, Cameron Diazen mutil lagunak, Justin Timberlake musikariak gabonetako erosketetan egindako gastua. Bernardo Atxagaren 'Soinukolearen semea' eta Joseba Sarrionaindiaren 'Kolosala izango da' liburuen lehenengo edizinoak agortu egin dira eta diskoen atalean, beteranoen beharrak izan dira salduenak: Ruper Ordorika eta Mikel Laboaren diskoak hain zuzen be. Halan da be, datu horreek ez ei datoz bat errealidadeagaz, oasia ei dira desertuaren erdian.\nLiburuen magiaz eta sektoreak bizi dauen egoerearen ganean berba egiteko Euskadiko Liburu Azoken koordinatzaileari ondoko itaunak egin deutsaguz:\n1. Aurten euskal kultureak oro har momentu txarrak bizi izan ditu eta akaso horreri zeozelan erantzuteko jentearen erantzuna azokara hurreratzea eta bildurrik barik erostea izan da. Arrakastearen arrazoia hori izan dala pentsetan dozu ala besteren bat aitatuko zeunke?\nAzokaren emoitza onak ez dauka arrazoi bakarra. Aitatzen dozun arrazoi horrek bere eragina izan dauela argi dago. Landakoko eraikin barriak beste horrenbeste. Atxagaren lan barriaren inguruan egindako propagandak, eguraldiak...eta, batez be, ia-ia gure euskal bizitzaren alor gehienetan legez, etenik bako jardunean oinarritu beharrean, abagune zehatzetan erantzuteko daukagun abileziak beste horrenbeste.\n2. EAEn argitaratzen diran liburuen % 50 inguru euskeraz idatzitakoak dira, gero eta liburu gehiago ataraten da euskeraz baina liburu horreen konsumoa ez doa gora produkzinoagaz batera. Irakurleen ganeko datuak zelakoak dira?\nIrakurleen ganeko datuak ez datoz bat euskal produkzinoagaz. EAEn irakurleen portzentajea %52´5ekoa bada, euskerea eta erderea erabilten dogunok % 19 gara eta euskera hutsa erabilten dabenak irakurteko orduan % 1,4 baino ez. Horrezaz ganera, irakurzaletasuna bultzatzeko kanpaina eta ahaleginak eskasak dira. Aisialdiko beste bide eta aukeren konpententzia sekulakoa da eta hezkuntza arloan bainoa ez jako urtenbidea topetan eta hori ez da nahikoa.\n3. Unai Eorriagaren 'SPrako tranbia' liburuaren gaztelaniazko bertsinoa jatorrizkoa baino gehiago irakurten dala gauza jakina da. Ze ondorio ataraten dozu?\nSPrako tranbia erderaz gehiago saltzea normala da, esparru zabalagoa daukalako eta irakurleen kopurua handiagoa dalako. Baina euskaldun diranen artean, erderaz euskeraz baino gehiago irakurteak, horrek arduratzen nau. Jatorrizko hizkuntzan irakurri behar dira, ahal izan ezkero, bertoko zein kanpoko idazleak.\n4. Jorge Gimenez, Euskal Editoreen Alkarteko buruak egoerearen irakurketa ezkorra egin dau: 'irakurleak eta ahalmen komertziala galtzen gabiz, kultur kontsumoaren parametroak aldatzen doaz eta hori ezin dogu kontrolau'. Euskal Editoreen Alkarteak lantalde bat sortu dau egoerea aztertu eta beharrezko neurriak erabagitzeko. Ze analisi egiten dozu zuk?\nZer eta norentzako produzitzen dogun aztertu beharra dago. Subentzino sistemea egokia dan ala ez. Herri honetan horrenbeste argitaletxek tokia daben ala ez. Kalidade aldetik plazaratzen dan guztiak baliorik ete daukan, eta erderazko esaerak 'café para todos' ez ete dan kaltegarria etorkizunerako.\n5. Euskerearen aldeko militantziaren kontua aspaldi desagertu zan eta irakurleek gero eta gehiago eskatzen dabez 'kalidadezko' testuak. Euskal Herrian edozeinek ataraten dauela liburua emoten dau eta, jakina, sortzaile eta irakurleen arteko aldeak gero eta txikiagoak dira. Arrisku handia dago hor, ezta?\nArriskua benetazkoa da. Gero eta kalidade handiagoa dago idazlanetan baina ez dakigu zehatz zenbateko irakurle merkatua dogun euskaldunen artean baina libururik gehienak mila aletara ez diranean heltzen, euskeraz irakurteko “militantzia” berreskuratu behar da sistemeari eutsi gura badeutsagu behintzat, nahiz eta ni militantzia horren kontra egon.\n6. Durangon gehien saldu dan liburuetako bat 23 eurotan egoan salgai. Liburuak karu dagoz?\nLiburuak karu edo merke, nire ustez balorazinoa norberarena da eta intransferiblea. Klasiko bat euro batetik hasita erosi geinke. Hogeita hiru euro liburu bat pagetea ala kubalibre bat 5 euro pagetea, zein ete da karuago? Gehienetan atxaki hutsa besterik ez da izaten prezioa, liburu horrek aukerako liburuetan 2 edo 3 eurotan erosi geinkez eta.\n7. Teknologia barrien iraultzea hasi baino ez da egin. Liburugintzeak zelan erantzungo deutso zaparradeari?\nTeknologiak hasiera batean bildurtu egin eban liburuen mundua baina argi dago elaberriek edota olerkiek papela derrigor behar dabela. Horretan ez da bildurrik sektorean.\n8. Liburu azoken helburu nagusia irakurzaletasuna bultzatzea da baina datozen aldaketak ikusita, helburuak eta lan jarduerak aldatzea aurreikusten dozu?\nBai, ondo esan dozu, azokak antolatzeko orduan irakurzaletasuna bultzatzea helburu garrantzitsua da eta aurrerantzean be horreri eutsiko deutsagu; beharbada, jarduerak aldatu beharra dago. Ideiak argi euki behar dira, barriztearen beharra ahaztu barik. Baina horretan hutsune handiak daukaguz danok. Administrazino, eragile, egile eta produktoreek, irakurleak ezagutzeko premia eta beharra daukagu baina inor ez da agertzen formula magikoakaz eta proiektu zehatzakaz. Ezin da bakarka gai bakotxa aztertu. Sektorea goitik behera aztertu eta teilatua egin aurretik euskarria jarri behar da.\n9. Liburu azoken harian, zeintzuk izango dira hurrengo zitak?\nHondarribiko Euskal Azokea amaitu da oraintsu eta hilaren hamazazpian Galdakaoko XI. Euskal Liburu eta Disko Azokea abiarazoko dogu. Datorren urtean, urtarrilaren amaieran, barriz, kanpaineari hasierea emongo deutsagu Mungian.


Nondik hasten nahiz bilatzen?\nNola aurkitu liburu, disko, dvd, cd-rom bat?\nBiderik errazena KATALOGOAN begiratzea da; katalogo hori haur eta gazte sailaren sarreran daukazun ordenagailuan dago. Bertan izenburu jakin bat bila dezakezu, zein liburu dauzkagun egile batenak, edo gai baten edo arlo baten inguruko liburuak.\nHemendik ere badaukazu katalogoa kontsultatzerik, interneten dago eta. Lotura honetan klikatu. Liburutegiko katalogoa.\nEgiazta ezazu lehen-lehenik zein katalogotan egin behar duzun bilaketa. Irungo liburutegian bezala sareko beste edozein liburutegitan bila dezakezu.Begira ezazu zein liburutegi diren horiek.\nOndoren sar itzazu datu hauek: izenburua, egilea, edota dakizun beste edozein datu. "Edozein eremu" laukian bilatzen baduzu, OPAC-ek hitz horiek fitxaren edozein zatitan bilatuko ditu. Hitzak dagozkien eremutan bilatzen badituzu, lortuko dituzun emaitzak zehatzagoak izango dira. Ez daukazu eremu guztiak bete beharrik. Ziur dakizkizun datuak idatzi soilik, eta ordenagailuak egingo du gainerakoa.\nEmaitzak egile eta izenburu zerrenda batean emango dizkizu. Horietako bakoitzean klikatzen baduzu dokumentuaren egoera ezagutuko duzu, non dagoen eta libre dagoen ala maileguan hartuta. Datu horiekin liburua apalategian aurkitzeko moduan zaude. Saia zaitez!\nNAHI DUZUNA AURKITZEKO ZAILTASUNAK BADITUZU, ESKATU LAGUNTZA LIBURUTEGIKO LANGILEEI.


KULTURA ASTEA 2019\nMaiatzaren bukaera eta Kultura Astea sinonimoak dira gurean. Hemen asteko programa eta gogoratu Haur Hezkuntzako emanaldia (ostegun goizean) eta Dantza-Dance (ostiralean) ikustera gonbidatuta zaudetela.\nPaola Betancourt (HH 5 B) Mikel Vales (LH 5 A)\nMATRIKULAZIOA 2019-2020. BEHIN-BEHINEKO PLAZEN ESLEIPENA\nGaur, martxoak 21, argitara eman da 2019-2020 ikasturteko eskola-plazen behin behineko esleipena. Datu-babesaren legea dela eta, zerrendak ezin dira publikoki erakutsi baina eskatzaileek banako sarbidea izango dute, bai horrela eskatuta ikastetxeko Idazkaritzan, bai helbide honetan: https://ikasgunea.euskadi.eus/eu.\nGogora arazten dizuegu prozesuaren egutegia:\nc) Behin-behineko zerrendak argitaratzea: martxoaren 21\nd) Behin-behineko zerrendei erreklamazioak egitea: martxoaren 28ra arte\ne) Eskabidean atzera egitea: martxoaren 28ra arte\nf) Behin betiko zerrendak argitaratzea: apirilaren 4a\ng) Lurralde-ordezkariek esleitutako plazen zerrendak argitaratzea: apirilaren 11\nh) Behin betiko zerrendei gora jotzeko errekurtsoak jartzea: maiatzaren 6ra arte.\ni) Ordezkariek esleitutako plazei uko egitea: maiatzaren 7ra arte.\nELIKAGAI BANKUAREN ALDEKO BILKETA\nMartxoaren 25tik 29ra bitartean Bizkaiko Elikagai Bankuaren aldeko jakien bilketa egingo dugu.\nBeti bezala, biltzeko ontziak Gorostizako sarreran egongo dira.\nElkartea hobeto ezagutzeko interesa izanez gero, beren web orria bisita dezakezue: https://www.bancali-biz.org/eu/\nIzena emateko epea Urtarrilaren 28tik Otsailaren 8ra arte. Hezkuntza Sailaren webgunean prozesuaren gaineko informazio guztia daukazue: araudia, egutegia, ikastetxeen bilatzailea, zerrenden kontsultak eta abar\nGaur, martxoak 21, argitara eman da 2019-2020 ikasturteko eskola-plazen behin behineko esleipena. Datu-babesaren legea dela eta, zerrendak ezin dira publikoki erakutsi baina eskatzaileek banako sarbidea izango dute, bai horrela eskatuta ikastetxeko Idsazkaritzan, bai helbide honetan: https://ikasgunea.euskadi.eus/eu.\n[Form ateirekiak not found!]\nOstiral honetan, MARTXOAK 1, Inauteri jaia ospatuko dugu Ikastolan.\nEguraldi ona egitekotan, 10:30etan kalejira egingo dugu San Bitzenteko parketik (eguraldi txarra izatekotan polikiroldegian), eta jarraian dantza bat eskeiniko dizuegu ikastolako jolastokian.\nBukatu eta gero, umeak geletara itzuliko dira txokolatadarako.\nGogoratu 13:00etan amaitzen dugula eta jantokian gelditzen direnak 15:00etan irtengo direla.\nDatorren astean astelehenean eta asteartean ez dago klaserik.\nOLENTZERO IKASTOLARA DATOR\nABENDUAREN 21ean, OSTIRALEAN, GOIZEKO 9:30etan, eta GONBIDATUTA ZAUDETE GUZTIOK.\n2 urtekoentzako gordeko dugun eremua errespetatzea eskertuko genizueke.\nGogoratu ere bai, egun hartan ez dela klaserik egongo arratsaldez, eta jantokian geratzen diren umeak 15.00etan irtengo direla.\nGogoratu egun hartan EZ DELA ESKOLAZ-KANPOKORIK EGONGO arratsaldean. Eguerdikoak, jantoki ordukoak bai.\nKlaseak urtarrilaren 7an hasiko dira.\nARREN ESKATZEN DIZUEGU IKASTOLA BARRUAN ZUEN ARGAZKI ETA BIDEO MAKINAK EZ ERABILTZEA. EGUN HORRETAKO ARGAZKIAK ETA BIDEOAK EGITEA GEURI UTZI ETA IKASTOLAKO WEB ORRIAN JARRIKO DITUGU ZUEN ESKURA.\nEskola Kontseilu berria\nZiba Eguna 2018\nAlkartu Ikastola EUSKARALDIArekin\nElikagaien bilketagatik eskerrak emanez


Dispertsioak Peñei ere eragiten die – Sare Herritarra\nDispertsioak Peñei ere eragiten die\nMahaian gauden bi lagunak Koldobi Osta eta Mikel Mundiñano gara. Koldobi Osta euskal preso politikoen sakabanaketaren aurkako ekimenean parte hartu duten Iruñeko peñen izenean ariko da eta Mikel Mundiñano SARE-Nafarroaren izenean.\nSARE sentsibilitate ezberdinetako jendeak osatutako sare herritarra da. Konbentzituta gaude pertsona guztiok eskubide guztiak bermatuta izatearen beharraz, eta gu batzen gaituen, gu saretzen gaituen, helburua euskal preso politikoen eskubideen aldeko lana da\nOraingo honetan, Iruñeko peñetako bazkideokin harremanetan jarri gara, jendartearen parte aktibo eta garrantzitsu diren heinean, hausnarketa bat partekatzeko eta peñei dispertsioaren aurkako babesa eta konpromisoa eskatzeko, beharrezkotzat jotzen ez dugun sufrimendu honekin bukatzeko.\nPeñetako ordezkariei hitza eman aurretik, SAREren izenean zera esan nahiko genuke:\nPeñei haien sentsibilitatea eskertu nahi dizuegu, harrera egiteagatik eta gu entzuteagatik\nEgin duzuen informazio eta erabaki prozesua txalotu.\nProzesu hau burututa, 11 peña hauek erabaki dute DISPERTSIOAren espetxe-politika krudela amaitzea eskatzeko ekimenekin bat egitea: Alegría de Iruña, Aldapa, El Bullicio Pamplones, La Unika, La Jarana, San Fermin, Irrintzi, Muthiko Alaiak, Sanduzelai, Armonía Txantreana eta Rotxapea Peñek. Era berean, Anaitasuna Peñak ere ekimen honetan parte hartu duela aipatu nahi dugu: Anaitasuna parte den igerilekuen, SCDR Anaitasunaren, estatutuek bazkideek bozkatzea eta balizko atxikimendua ematea galarazi badute ere.\nEgun on, SARE-NAFARROAren ekimenera atxikitzen garen peñek adosturiko oharra irakurriko dugu:\nDispertsioak jendarte osoari eragiten dio, eta, ondorioz, baita peñei ere.\nDispertsatuta dauden 335 presoetatik 50 nafarrak dira. Haien artean daude La Unicako bazkide Juan Mari Etxabarri eta Aurken Sola, Jaranako Iñaki Armendariz eta Alberto Ilundain, Muthiko Alaiakeko Josetxo Arizkuren, Armonia Txantreanako Txuma Altable eta Mikel Gil, San Fermin Peñako Iñaki Marin eta Anaitasunako bazkide Xabi Rey.\nUrruntzeak senide eta lagunak urtero batezbeste 63.599 km egitera behartzen gaitu, urtero 19.653 €-ko batezbesteko gastura. Zigor honek hainbat umeri ere eragiten die, guraso zaharrei ere eragiten die, eta haietako batzuek urteak daramatzate euren seme edota alaba ikusi gabe. Peñetako bazkideok ere, ezin ihes egin diezaiokegun errealitatea da hau.\nDispertsio politika martxan jarri zutenetik, bidaia luzeek 300 istripu baino gehiago, 16 hildako eta hamarnaka zauritu eragin dituzte. Hildako lagun hauen artean, Iruñerriko bi bizilagun daude.\nPolitika penitentziario hau urrun dago legeak jasotzen dituen bermeetatik. Nazioarteko ebazpen eta erreferentzia ugari dago politika honen kontra, haien artean daude Amnesty International, Human Rights Watch eta Nazio Batuen Erakundeko kontalari bereziarena.\nNahiz eta gure jardunaren parterik handiena Sanferminekin lotzen den, Peñok ongi ezagutzen ditugu sufrimendua eta egunerokotasunean bizi beharreko injustizia guztiak. Jendarte zibilaren parte den heinean, orain arte bidegabea den egoera honekiko kritika islatu dugu gure pankartetan (lan gatazkak, ustelkeria, genero indarkeria, murrizketak..), eta, nola ez, euskal presoak euskal herriratzea eskatzen duen mapa eta gezien bidez.\nOrain, peñek ere pauso bat eman dugu giza eskubideen errespetuan oinarritutako jendarte baten eraikuntzan. Horrexegatik, uste dugu premiazkoa eta ezinbestekoa dela dispertsioa bukatzea; eta dinamika honekiko gure babesarekin, hori lortzeari begira, peñek jartzen dugun gure hondar alea badela hau.\nHorregatik, hemen gauden peñek, aurten praktika krudel eta mendekari hau amaitzeko konpromisoa bilatzeko asmoz aurrera eraman dugun prozesuaren berri eman nahi dugu: otsailetik, peñek gure bazkideak informatu ditugu dispertsio politikei buruz eta eta honen dakarrenaren inguruan. Ondoren, bazkideek erabaki dute, nork bere batzarrean, ekimen honekin bat egin edo ez.\nGure bazkideak peñetan bueltan nahi ditugu, eta hauek bisitatzera doazen bazkideen bizitza arriskuan ez jartzea ere nahi dugu. Dispertsioa amaitzea lortu behar dugu. Denon artean lor dezakegu. Merezi du.\nSare herritarra eta 11 peñak: Alegría de Iruña, Aldapa, El Bullicio Pamplones, La Unika, La Jarana, San Fermin, Irrintzi, Muthiko Alaiak, Sanduzelai, Armonía Txantreana eta Rotxapea


Cenans - Wikipedia, entziklopedia askea.\nLoulans-Verchamp, Germondans eta Beaumotte-Aubertans\n56 (%43.8) 69 (%53.9)\nCenans Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 145 biztanle zituen.\n2007an Cenans udalerrian erroldatutako biztanleak 145 ziren. Familiak 65 ziren, horien artean 22 pertsona bakarrekoak ziren (13 bakarrik bizi ziren gizonak eta 9 bakarrik bizi ziren emakumeak), 9 seme-alabarik gabeko familiak ziren, 17 seme-alabak dituzten bikoteak ziren eta 17 seme-alabak dituzten guraso-bakarreko familiak ziren.\n2007an 84 etxebizitza zeuden, 65 familiaren etxebizitza nagusia ziren eta 20 bigarren erresidentzia ziren. 73 etxeak ziren eta 9 apartamentuak ziren. 65 etxebizitza nagusietatik 49 bere jabearen bizilekua ziren, 15 alokairuan okupaturik zeuden eta 1 doan lagata zegoen; 3 etxek bi gela zituzten, 9 etxek hiru zituzten, 17 etxek lau zituzten eta 36 etxek bost zituzten. 59 etxek euren parking plaza propioa zuten azpian. 35 etxetan ibilgailu bat zegoen eta 26 etxetan bat baino gehiago zituzten.\nCenans udalerriko biztanleria-piramidea 2009an .\n2007an lan egiteko adina zuten pertsonak 81 ziren, horien artean 60 aktiboak ziren eta 21 inaktiboak ziren. 60 pertsona aktiboetatik 59 lanean zeuden (35 gizon eta 24 emakume) eta 1 langabezian (1 emakume eta 1 emakume). 21 pertsona inaktiboetatik 10 erretiraturik zeuden, 6 ikasten zeuden eta 5 "bestelako inaktibo" gisa sailkaturik zeuden.\n2009an Cenans udalerrian 57 unitate fiskal zeuden, 125 pertsonek osaturik. Pertsona bakoitzeko diru-sarrera fiskalaren mediana urteko 16.970 euro zen.\n2000. urtean Cenans udalerrian 5 nekazaritza-ustiategi zeuden.\nBNF: 15272507x (data)


Asteartea, 05 Ekaina 2018 18:29\nGOBERNUAREN GEHIEGIKERIA URBANISTIKO-KOMERTZIALEN ETA ETENGABEKO MERKATARITZA AGINDUEN ALDAKETEN AURREAN, MERKATARITZA MUGIMENDU ASOZIATIBOAREN KALTETAN BETI ERE, EUSKALDENDAK MERKATARITZA BILKURAK EUSKO LEGEBILTZARRAREN BABESA ESKATZEN DU MERKATARITZA JARDUERAREN LEGEA ALDATZEKO LEGE PROPOSAMENA ETA MUGIMENDU ASOZIATIBOAREN AURKAKO EKINTZAK GELDITZEKO LEGEZ BESTEKO PROPOSAMENA ONARTU DITZAN\nMerkataritzaren defentsak eta sektoreko elkarteek EH-BILDU, Podemos eta PP legebiltzar-taldeak elkartu gaituzte, azken Gobernuek merkataritza-ekipamendu handien LAP-a aldatu eta egokitzeko erakutsi duten geldotasuna eta, euskal merkataritza desegituratzeko helburuarekin, intentzioz, Euskal Exekutiboa merkataritza elkarteen aurka burutzen ari den agindu aldaketak salatzeko.\nSegidako hainbat Gobernuk merkataritza-ekipamendu handien LPS-a aldatu eta egokitzerakoan izan duten geldotasuna dela eta, aurkeztua izan den Aurrerapena ikusirik, prozesuaren makaltasunaren jakitun eta gure LPS-aren balio normatibo eza aprobetxatuz, Euskal Exekutiboaren osatzen duten alderdiek zuzenduriko hainbat Udal azkartasunez Makro merkataritza-guneak egiteko birkalifikatze urbanistikoak burutzen ari dira (Bidasoa-Donostia zonaldean bakarrik 200.000m2tik gorako gune berriak). EUSKALDENDAKek egoera honi urgentziaz eta modu efikaz batean aurre egiteko benetako aukera bakarra ikusten du, interes orokorrarekin bat datorrena gainera, “Merkataritza Jardueraren Legeko 13. artikulua aldatzea”. Horretarako, aldaketarako proposamen zirriborro bat aurkezten dugu.\nPP, Podemos eta EH-BILDU bat datoz proposamena aurrera eramatean, Legebiltzarrean eztabaidatuz LPS-aren eta Euskadiko merkataritza banaketa sektoreari buruzko interes orokorren inguruan. Nola gure Elkarteak hala talde hauek, nahitaezkoa kontsideratzen dugu beharrezko murriztapenak indarrean ipintzeko 2004ko LPS-an lortutako adostasuna berrezartzea, beti ere, Europar Batasunak aitorturiko jurisprudentzian ezarritako markoaren barruan, erabat legal eta posible den moduan. Tramitazio hau burutzen den bitartean beharrezkoa iruditzen zaigu baimen emateen atzerapena ezartzea, batez ere egungo lege hutsunea Euskadin eragiten ari den bereizi gabeko emakiden ugaritzeari aurre egiteko, Gipuzkoan bereziki.\nAipaturiko legebiltzar-talde guztiek bat egiten dute “kolektibo asoziatiboak merkataritza arloan hiri egituren defentsa lideratzeak” duen garrantzia nabarmentzean eta “gure bizi ereduaren egituraketan oinarrizko elementua” dela adieraztean: “hiri-animaziorako elementu ordezkaezina da, tokiko ekonomia sustatzen du, harreman sozialak sortzen ditu eta hiri bizitza bultzatzen du”.\nArrazoi hauek tarteko, talde politiko eta merkatariak bat datoz merkatari elkarte indartsuak edukitzearen beharraren inguruan, “egitura koste gutxiagorekin ekintzak burutzeko aukera izatea eta zentzuzko salmenta estrategiak ezagutzea” ahalbideratzen dutelako eta, hau, “interes orokorrekoa” delako.\nEdozein kasutan, Euskal Gobernuak Legebiltzarrari zor zaion errespetua albo batera utzi eta merkatari elkarteak kaltetzeko asmo argia erakusten duten merkataritza arloko hainbat laguntza-agindu zirriborro zabaldu ditu, aurrez agindu horiek zituzten idazkerak aldatuz. Horrela, “Legebiltzarrak onartutako eta Euskadiko merkataritza elkarteen gehiengo nabarmenaren babesa zuten aurrekontuak, asoziazionismoaren kontra erabili ditu”.\nZenbait adibideren artean, Legebiltzarkide eta merkatariek Hirigune programan bertan behera utzi den aurrekontu igoera aipatu dute. “Merkatari Elkarteak jasaten ari diren krisiaren aurkako” neuri moduan aurrekontu igoera bat onartu arren, %80ko finantziazioa izaten eta kostu gehigarriak Elkarteek bere gain hartzen jarraitzeko asmoa agertu du Gobernuak, sektore guztiaren intereserako diren ekintzak egitea denean jomuga. Are gehiago, “aurrez existitzen zen aginduaren erredakzioa aldatu dute, ezinezkoa eginez Legebiltzarrak onartutakoa, eta laguntzetarako sarbidea elkartekide diren eta ez diren merkatariengana luzatzera behartuz, kostuak dituzten asoziazio egiturak babestu gabe”.\nMerkataritza Bulego Teknikoen programara ere luzatu dute salaketa. Programa honetan ere diru funtsa handitzea onartu zen baina aurrekontu igoera hau ez da Gobernuak zabalduriko programa zirriborroan islatu. Gainera, aginduaren testua aldatu da, onuradun izateko merkatari elkarteek zuten lehentasuna kenduz eta, Udal eta Garapen Agentziez gain, aurrez ez zeuden Merkataritza Ganberak ere onuradun posible eginez. Gainera, ezagutzera eman ez dituzten programa pilotu batzuetan barneratzeko asmoa agertu dute, Udal eta enpresen bidez “ekintzailetasuna” sustatuz.\nAldaketa guzti hauekin, Lizarribarren ustetan, “argia da asoziazionismoa kaltetzeko intentzioa, MEC bezalako programetan %80 gutxitzen baita elkarteko bazkide izateak zekarren plusbalioa. Hau da, gure Gobernuak ez du baloratzen elkarte indartsuak egotea eta ez ditu sustatzen”.\nAldaketa hauek bazkideak galtzea ekarriko dute, “sektorea kontrolatzeko helburu argiarekin, merkataritza txikiaren defentsan instituzioen zereginak zalantzan jartzen dituzten elkarteak saihestuz eta, modu horretan, interes orokorreko aktuazioak burutzen ditugun kolektiboak porrot arriskuan jarriz. Badirudi ez dela interesatzen beharrak adierazten dituen elkarteekin kontatzea”.\nEuskaldendak-eko lehendakari ordeak, Amador Viterik, adierazi du\nhirigintza eredu sostengarri baten defentsan diharduten taldeen aurkako erasoa dela, 40 pertsonazio baino gehiagorekin prozesu urbanistiko eta lurralde antolamenduan.\nHau guztiagatik, legez besteko proposamena formulatu da, Eusko Legebiltzarrean zehaztutako programen mantentzea eta sektoreko aginduak Legebiltzarrak aurreikusitakoaren arabera exekutatzea helburutzat hartuta.\nHau horrela, Legebiltzarrak onartutako partidak aurreikusitako edukia izan dezaten eskatzen diete EH-Bildu, Podemos eta PP taldeek Eusko Jaurlaritzari, eginiko aldaketak salatuz.\nONDOREN DOKUMENTUAK DESKARGATU DITZAKEZU\nANTE LOS ATROPELLOS URBANÍSTICOS COMERCIALES DEL MOMENTO, EUSKALDENDAK PROPONE LA MODIFICACIÓN DE LA LEY DE COMERCIO\nEUSKALDENDAK DETECTA UN INTERÉS DEL GOBIERNO VASCO EN DESESTRUCTURAR EL MOVIMIENTO ASOCIATIVO COMERCIAL Y SOLICITA AMPARO AL PARLAMENTO VASCO\nPROPOSICION NO DE LEY para su debate en Pleno relativo a los programas de apoyo al comercio y su asociacionismo en Euskadi.\nPROPOSICIÓN DE LEY PARA LA MODIFICACIÓN DEL ARTÍCULO 13 DE LA LEY 7/1994, DE 27 DE MAYO, DE LA ACTIVIDAD COMERCIAL, EN MATERIA DE IMPLANTACIÓN Y AMPLIACIÓN DE GRANDES ESTABLECIMIENTOS COMERCIALES


KRITIKA: ‘Nora’, euskal kostaldetik noraezean dabilen neska gazte baten istorio polita dakarkigu Lara Izagirrek | Zinema | Pantaila handian\nYou are here: Home ∼ 2021 ∼ August ∼ 31 ∼ KRITIKA: ‘Nora’, euskal kostaldetik noraezean dabilen neska gazte baten istorio polita dakarkigu Lara Izagirrek\nKRITIKA: ‘Nora’, euskal kostaldetik noraezean dabilen neska gazte baten istorio polita dakarkigu Lara Izagirrek\nPublished by Kristina Zorita Arratibel on 31 August, 2021 | Leave a response\nLara Izagirreren bigarren luzeak Iciar Bolláinen ‘La Boda de Rosa‘ ekarri dit gogora. Azken honetan Candela Peñak jokatzen duen pertsonaia bezala, hemen Ane Pikazak antzezten duen Nora familia eta lagunen menpe dago, , bere pasioa aurrera ezin duela eraman. Han komedia, algarak gailentzen badira, hemen irriparra ezin borratu gabiltza, Nora maitekor hori, gorritik berdera pasako den hori, Euskal Herriko kosta ederretik bidaian jarraitzen dugun bitartean. Beste garai batekoa ematen duen uda batean, non musukorik gabe, zutik egiten dira kontzertuak, eta ez du euririk botatzen.\nIazko Donostia Zinemaldiko Zinemira saila zabaldu zuen filmak\n30 urte ditu Nora (Ane Pikaza) eta lanean trabatuta dago: horoskopoak asmatzen ditu, bidai artikuluak idaztearekin amesten duen bitartean. Hori lortzen duen bitartean, Meri lagunaren (Naiara Carmona) semealabak zainduko ditu. Amak (Klara Badiola) eta tarteka, aitak (Ramón Barea) errieta egiten dioten bitartean, bere bizitzarekin nozaerean dabileko. Aingura eta sustengu bakarra aitite (Héctor Alterio) du. Azken honek betirako bidaiari ekiten dioenean, Norak Euskal Herriko kostatik bidaiari ekingo dio. Aitonaren Dyane 6 garajetik aterata. Honen errautsak Iparraldera eramateko. Edo hori da ageriko arrazoia.\nAne Pikaza noraezean dabil neska hori da\nFamiliak eta lagunak muzin egingo diote, ez baitaki gidatzen. Arriskuak arrisku, aterako da. Mutil ezberdinak topatuz: aspaldiko ezaguna, gau bateko kontua, aitonaren laguna edota lehen mutila. Bidaiean aurrera egin ahala Noraren jantziak aldatuko dira. Gorritik berdera janztera pasako da. Bere bizitzaren norabidea topatzen duen bitartean.\n‘Nora’ filmak oparitxoa eskainiko digu. Izarok filmerako sortutako abestia. Ikusleak, garai zail hauetan amestera gonbidatzen gaituena. Musukorik eta urruntze sozialik gabeko uda horietara bidaiatzera laguntzen gaitu. Non eguzkiak dir-dir egiten duen filmean agertzen diren Lekeition, Bermeon, Urdabain, Hendaian eta Sokoan. Izan ere, hor beste oparitxoa: paraje eder horiek eta beste batzuk azaltzen dira filman. Horiek Norari bidaia lasaia eta gustagarria egingo diote. Bere herria, Zornotza, filmazio tokia hartu du Lara Izagirrek bidaia hasteko ere. Lehen fikzio luzean, ‘Un otoño sin Berlin’ filmean egin zuen modura. Orduztik datoz Ramón Barea eta Naiara Carmona aktoreak. Eta filmaren azken eszenan, ia ohartu gabe, agertzen den beste bat. Ez duzue kredituetan ikusiko, beraz adi.\nNoraren paisaia bezala, film ikuserraz egin du Lara Izagirrek. ‘Feeling good factor’ astindu nahi zuen eta lortu du. Ikusleak ondo pasako, ustez ezer pasatzen baina aldi berean Norari sekulako aldaketa ekarriko dion ibilbide honetan. Irriparra ahotan irtengo zara zine aretotik. Eta Ane Pikazak barne bidai hori guri emateko gaitasun hori txalotuko dugu. ‘Nora’ luzeak iaz Zinemaldiko Zinemari saila zabaldu zuen. Hainbat zinemaldietan ibilbidea egin ondoren, ostiraletik irripartsu ateratzeko aukera duzu, zine aretotan izango baitugu ‘Nora’ bere bidaia bukatzen.\nPosted in estreinaldiak, Euskal zinema Tagged Ane Pikaza, Héctor Alterio, Klara Badiola, Lara Izagirre, Naiara Carmona, Ramón Barea


CHANEL-Executive Tote 2WAY sorbalda poltsa poltsa beltza leuna caviar azala ー The best place to buy Brand Bags Watches Jewelry, Bramo!\nSalmenta prezioa： USD 2,756.13(Zerga barne)\nProduktuen kudeaketa zenbakia (produktuaren URLa)：2658-vv-07027-ym\n-Produktuaren izena: CHANEL [CHANEL] Tote exekutiboa 2WAY Tote Bag\n● Modelo zenbakia: A15206\nMateriala: kabiar leuna\nTamaina ●: W36 × H23 × D13 cm buruz 38 cm-ko luzera guztira 94 cm ingurukoa da\n● Zehaztapenak: Iman irekitzea / ixtea Kremaileraren barruko poltsikoan × 2 Biratu blokeoaren euskarria irekitzeko / ixteko poltsikoan × 1 Ireki poltsikoa × 1\nOsagarriak ●: biltegiratzeko poltsa (aldagarria) sorbalda serieko zigilua\nItxurazkoa da eta azalean zenbait hariak eta zimurrak daude.\nSareta txiki bat dago parentesian.\nBarrutik apur bat eta burdinurako harraska apur bat dago.\nAtarian aterpe txiki bat dago, baina ez dago markarik.\nGema gomendagarria da, are gehiago erabil ditzakezula.\n● Iruzkina: Chanel Executive Tote ezagunaren sarrera da.\nA4 tamaina eroso egokitzen den heinean, eskolara joatea eta bertaratzea ona da !!!\nDiseinu sinplea, adina edo joera kontuan hartu gabe\n, Denbora luzez erabil dezakezu.\nBalore bakarrarekin mugatuta dagoelako, aukera hauen bidez eros ditzakezu.


Argazki zaharrak kalean, oroimena astintzeko - Aretxabaleta - Goiena.eus\nArgazki zaharrak kalean, oroimena astintzeko\nMirari Altube 2018-10-19 12:00\nUdaleko Kultura Sailak hamazazpi argazki zahar jarri ditu herriko hainbat kaletan, gunetan eta eraikinetan, sasoi bateko Aretxabaleta zelakoa zen jakin dezaten herritarrek. Argazki horiei jarraitutako bisita gidatua egingo dute azaroaren 18an.\nEgunotan han eta hemen jarri dituzten argazki zaharrek ikusmina sortu dute herritarrengan. Kultura Saileko kideen ekimena izan da, Joxe Migel Uribarren zinegotziaren burutazioa, hain zuzen ere: "Galiziako herri batean ikusi nuen, eta ideia hona ekartzea pentsatu dut". Udaleko Argazki Artxiboko argazkiak dira; hamazazpi, guztira. Eta sasoi bateko Aretxabaleta zelakoa zen gogoraraztea dute helburu: "Nondik datorren norbera jakitea interesgarria da", dio Uribarrenek.\nOrain dela 100 urtekoak\nMojen komentua, tren geltokia, Beroa lantegia, Ibarra futbol zelaia, Copreci inguruak, Otalora kalea, udaletxe zaharra… eta, hala, beste hainbat eraikinetako eta gunetako argazki zaharrak jarri dituzte, bakoitza dagokion lekuan, lehengoa eta oraingoa alderatzeko moduan. "Aretxabaletaren gaineko beste ikuspegi bat ematen dute erretratu horiek; bestela, bat-bateko ikuspegia bakarrik daukagu", adierazi du Aitor Antxia Leturiak, Argazki Artxiboko kideak. Hain zuzen, Uribarrenekin batera egin du argazkien aukeraketa. "Zaharrenak orain dela 100 urte ingurukoak dira; Otalora kalean, esaterako, mikeleteak ageri dira. Beste hainbat herritar ere jaso dira argazkitan". Beste batzuetan, ostera, eraikinak bakarrik jaso dituzte; Errotazar, adibidez: "Lausittako zubian dago jarrita, askok ez dute-eta horren berririk".\nBisita gidatua, azaroaren 18an\nUribarren zinegotzia pozik dago herritarrek egin dioten harrerarekin. Izan ere, asko eta asko geratu dira argazkiei begira, batzuk seme-alabei azalpenak ematen eta beste batzuk, kuadrillatan jardunean.\nJakinik argazkietan agertzen den Aretxabaletaren gaineko kontuak gero eta gutxiagok dakizkitela, ekimenaren sortzaileek argazki horien gaineko argibideak eman gura dituzte; hala, bisita gidatua antolatu dute: "Kalebarrenean hasita, bananbanan argazki guztiak ikusiaz, kontu-kontari paseotxoa egingo dugu", dio gidari lanak egingo dituen Antxia Leturiak. Azaroaren 18an izango da hori, domeka.\n1943ko abuztuko ur handiak\nParrokiaren atzeko parteko horman, Lausittara bidean dagoen zubi inguruan, plaka bat jarri dute, 1943ko abuztuan izandako uholdea gogoan izateko. Hona hemen plakak dioena: 1943-08-28 San Agustin eguna. Honaino heldu zen errekako ura.


Ohitura bitxiak — Gaztezulo\nOhitura bitxiak https://www.gaztezulo.eus/albisteak/ohitura-bitxiak https://www.gaztezulo.eus/albisteak/ohitura-bitxiak/@@download/image/9p34-1.jpg\nJaietan mota guztietako ohiturak daude. Batzuen sustraiak bilatzeko, historian barrena murgildu eta urteetan edo mendeetan atzera egin beharko genuke. Beste batzuk, aldiz, duela gutxi sortuak dira. Hona hemen zenbait adibide.\nDotore-dotore jantzita poteoan ateratzea herri askotako festetako ohitura da, Segurako sanjoanetakoa, adibidez. Beranduago, Arrasateko Maritxu Kajoi festan gauza bera egiten dute.\nZarautzen, sanpelaioetan, ekaina amaieran, koadrilak baserriz baserri ibiltzen dira oilaskoak biltzen. Ezkongabeek besterik ezin dute bertan parte hartu. Igeldoko sanpedrotan bilketa egin ondoren, neska-mutilek, dantzan ari direla, lepoa mozten diete oilaskoei. Adunan ere, Gipuzkoan, gauza bera egiten dute. Ekologistek, noski, ez dute ohitura hau begi onez ikusten.\nAsterixen herrian bezalaxe, zenbait tokietan edabe magikoren bat edan behar dute jaien zoramenari aurre egiteko. Otxandioko santamañetan, esaterako, "limonada" prestatu ohi dute. "Limonada" berezia da honako hau. Osagarriak: ardo zuria ala beltza, ur pixka bat, limoia eta azukrea. Goxoa... eta baita arriskutsua ere!\nArdoa herriko iturrian.\nArabako Zalduondoko jaietan, uztailean, iturriak ura ordez ardoa isurtzen du. Honelakoak ikusita, nolatan joan zen Zeledon Gasteizera bizitzera?\nOndoko herrikoei adar joka.\nNola ez bada! Herri askotan auzoei adarra jotzea "kirol nazionala" da. Ordiziako santanetan, bukaeran, "Barearen hileta" egiten dute. Nortzuk dira bareak? Beasaindarrak, noski.\nMota guztietako lasterketak...\nHerri batzuetan galtzontzilo eta kulero lasterketek sekulako arrakasta dute. Gernikako sanroketan eta Astrabuduako sanlorentzotan, adibidez, lasterketa berezi hauek egiten dira. Zertan dabiltza San Roke eta San Lorentzo hainbeste galtzontzilo eta kulero artean? Auskalo. Eskorga lasterketak ere egiten dira, Irurtzunen: eskorga hartu, lagun bat gainean eseri eta aldapan gora, nork lehenago eraman. Eta lasterketen atala bukatzeko, Nafarroako Aratzurira joko dugu. Bertan, zerri lasterketa egiteko ohitura dago. Sona handiko txapelketa honetan izen berezietako zerriek parte hartu ohi dute: "Ansuategi", "Sanz", "Barcina"...\nEzbairik gabe, jaurtiketa txapelketetan, nafarrak jaun eta jabe dira. Aitzindariak Erriberako marzillarrak dira; urtero sanbartolometan, abuztuaren 24a aldera, aitzurra jaurtiketa txapelketa egiten dute. Marzillaren bidetik, hainbat herritan bestelako jaurtiketa txapelketak antolatzen hasi dira. Altsasun, esaterako, txistorra jaurtiketa egin izan dute. Eta gure informazio iturriak oker ez badaude, Nafarroan telefono mugikor eta aizkora jaurtiketak ere antolatu izan dira.\nSoraluzen, Santiago-Santa Ana jaietan, azken egunean, goizeko 03.00ak edo 04.00ak aldera, parrandazaleek tabernetan merengea hartu eta elkarri botatzen diote kalean. Sekulako gerra egiten omen dute!\nBikingoa edo Erdi Arokoa... Kontua da eskuez jatea eta zikin zikin egitea. Burlatan, Andra Mari jaietan, duela 11 urtetik hona urtero egin ohi dute. Menua: bildotsa eta ardoa, barra-barra.\nArrasateko sanjoanetan herriko koadrilek makala altxatzen dute plazan. Makalak ikurriña izaten du puntan, eta neska-mutilak festetan ikurriña jaisten ahalegintzen dira. Antzeko ohiturak daude Euskal Herriko beste herri batzuetan. Sakanan ere gauza bera egiten dute maiatzan, Iturmendin, Etxarri Aranatzen edo Bakaikun, esaterako.\nGurdi edo karroza desfileak.\nBaztandarren Biltzarrekoa, Elizondon, edo Pasai Antxoko sanferminetakoa oso ezagunak dira. Dena den, guk beste bat nabarmenduko dizuegu: Sarakoa. Irailaren bigarren astean, Sarako koadrilek auto zaharrak hartu eta tren edo tanke bihurtzen dituzte. Ohitura zaharra omen da.\nZer ez ote da gertatzen Iruñean sanferminetan! Entzierroak pasadizo iturri ezinhobea izaten dira. Iaz, esaterako, morroi bat patinekin ateratzen ahalegindu zen.\n Gasteizko Zeledon. Arabarrak ez direnek beharbada ez dakite duela bi mende hezur mamizko Zeledon izan zenik. Celedonio Anzola Garcia de Andoin izena zuen, Zalduendon 1796ean jaioa, eta 21 urterekin, Gasteizko Zapatari kalera bizitzera joana. Kantuak dioen bezala, leihodun eta balkoidun etxea egin zuen bertan. Arabako Dulantzin ere antzeko pertsonaia dute, Tripafina.\n Amurrioko Iguarrakoa. Txori mitiko, eta bertako lagun batzuek esan digutenez, itsusi honen jaitsierarekin bat, festak hasten dira, abuztu erdialdean.\n Bilboko Marijaia. Marijaiari berdin zaio abuztuko bero sapa, besoak beti gora. Desodorante baten iragarkia egiteko fitxatu behar dute.\n Antzuolako Mairua. Antzuolatarrek aspaldi musulmanen aurka irabazitako borroka ekartzen dute gogora uztaila bukaeran. Atzerritartasun Legea ezarriko al diote aurten Mairuari?\n Biasteriko Katximorroa. Sanjoanetan lastoz beteriko untxi larru batez jendea egurtzen ibili ohi da.\n Otsagiko Boboa. Iraila hasieran Muskildako Amaren omenez egin ohi diren festetako protagonista nagusia da.\nEuskal Herriko udako jaietan mota guztietako dantzak ditugu. Guk hemen, hala ere, Hernaniko Maskuri dantza nabarmenduko dugu. Ez da txantxetako kontua. Sanjoanetan, bat baino gehiago ipurmasailak eta bizkarra ederki berotuta joaten da ohera, gaupasa egin ondoren. Dantza honetan, herriko koadrila batek, sokari helduta eta maskuria eskuan, parrandazaleak egurtzen ditu. Garai batean Maskuri dantza Axeri dantzaren zatia zen, baina hala ere, Hernanin zati hau besterik ez dute gorde.


Zelulak kapsulatan Gaixotasunak tratatzeko ikuspegi berria - ZientziaEus\n2001/11/01 Orive Arroyo, Gorka - Farmazian doktorea. Biofarmazia, Farmakozinetika eta Farmazia-teknologiako irakasle kolaboratzaileaFarmazia Fakultatea UPV-EHU, Vitoria-Gasteiz | Igartua Olaetxea, Manoli | Hernández Martín, Rosa | Rodríguez Gascón, Alicia | Pedraz Muñoz, José Luis Iturria: Elhuyar aldizkaria\nG. Orive Arroyo\nMikrokapsulak XX. mendearen erdialdean hasi ziren erabiltzen, farmazia-arloan hain zuzen ere. Hasieran, epe luzean jariatzen diren farmazia-konposatuak garatu nahi zituzten; hau da, produktua era kontrolatuan jariatzeko sistemak ekoitzi nahi zituzten. Horrela, botika poliki-poliki askatu eta efektu onuragarria denboran zehar luzatzea lortzen zen. Beste zenbait kasutan, susbtantzia batzuen zaporea ezkutatzeko edota botikak eragindako narritadura gastrikoa gutxitzeko erabili zen kapsulen teknologia.\nDenborarekin, mikrokapsulak beste arlo askotara hedatu ziren, adibidez, elikadurara (bitaminak eta usain gozoak kapsularatzen dira) edo nekazaritzara (pestizida eta ongarriekin). Mende berri honetako bioteknologia ere medikuntza-arazoen erantzuna kapsularatzean bilatzen saiatu da.\nBaina, zer da zelulen mikrokapsularatzea?\nMaterial biologikoa (zelulak, bakteriak...) ez-kutsagarriak eta biodegradagarriak diren esfera polimerikoetan biltzean datza teknika hau. Kapsularatutako zelulek, gaixoentzat onuragarri diren produktuak jariatzeaz gain (intsulina, hazkundearen hormona...), funtzioa denboran zehar mantenduko dute.\nZelulak forma biribila duten kapsuletan harrapatzen dira. Kapsulek zelula arrunten antzeko itxura dute: kapsularen mintzak zelularen mintz lipidikoa dirudi eta kapsularatutako zelulek zelularen barneko organela-multzoa. Diseinu horren bidez, zelulak, guztiz elkarturik, material ez-kutsakorrez osatutako esfera batean gordetzea lortzen da, eta babesgunea eraikitzea.\nTeknika hori botikak emateko estrategia berri bezala ikusi behar da. Ohizko farmazia-produktuetan ez bezala (konprimituak edo kapsulak), kapsularatutako zelulen kasuan, botika ez ezik, honen lantegia, hau da, zelula bera ere, medikamentuan dago. Horrela, botika behin bakarrik hartzea nahikoa da onura denbora luzez sumatzeko, eta gaixoak ez du egunero pilula edo intsulina-injekzioa hartu beharko. Gainera, kapsularatutako lantegi biologikoak (zelulak) inork baino hobeto ulertuko du gorputzaren egoera eta, horrenbestez, bere ekoizpena gorputzaren premiekin bat etorriko da.\nZelulak kapsulatan sartzeko arrazoiak\n1. irudia. Kapsulek zelula arrunten antzeko itxura dute.\nZelulak produktu onuragarrien ekoizle direla kontuan izanik, zergatik ez dira zelulak soilik ematen? Galderaren erantzuna gure erantzun immunologikoan bilatu behar da. Izan ere, partikula arrotzen aurka (birus, mikroorganismo...) gorputzak garatzen duen erantzun immunologikoak edozein material biologiko ere (gaixoaren materiala ez ezik) suntsituko du. Gorputzak ez ditu kanpotik emandako zelulak bereak balira bezala atzematen eta ez du ulertzen horien funtzioa gorputza sendatzea dela. Ondorioz, linfozitoak aktibatu eta antigorputzak jariatzen ditu zelulak suntsitzeko.\nTanta-sorgailu elektrostatikoa. Kapsulak egiteko lau gailu behar dira: esekidura zelularra bultzatzen duen ponpa peristaltikoa (1), tanta txikiak sortzen dituen tanta-sorgailu elektrostatikoa (2), tanta horiek esfera erdisolido bilakatzen dituen soluzio gelifikatzailea (3) eta irabiagailua (4). (G. Orive Arroyo)\nZelulak, esfera polimerikoetan kapsularatuta, erantzun immunologikotik ezkutatzen dira. Horretarako, guztiz beharrezkoa da polimeroak biobateragarriak izatea, hau da, zelulentzat eta gorputzarentzat kaltegarriak ez izatea. Erantzun immunologikoak ez ditu kapsulak ezezaguntzat hartuko eta kapsularatutako zelulek denbora luzez lan egingo dute (hilabeteak edo urteak). Kapsulek, ondo lan egiteko, diseinu egokia behar dute. EHUko Farmazia Fakultateko Farmazia eta Farmazia-teknologiako laborategian helburu terapeutikoak dituzten kapsulak ikertzen eta ekoizten dira.\nProduktu ona lortzeko, lehenik esferaren tamaina hartu behar da kontuan. Mikrokapsuletan esferaren diametroa milimetro bat baino txikiagokoa izaten da. Izan ere, tamaina zenbat eta txikiagoa izan, zelulen bizitza luzeagoa izango da, batez ere, elikagaiak eta oxigenoa zeluletaraino errazago barreiatuko direlako. Aldi berean, mikrokapsulen mintzak erdiragazkorra izan behar du.\nEzaugarri horri esker, substantziek tamainaren eta kargaren arabera zeharkatuko dute mintza. Hau da, hondakinak (laktatoa) eta zelulek jariatutako substantzia onuragarriak kanporatu egingo dira, eta tamaina txikiko molekulak (oxigenoa, glukosa...) oztoporik gabe sartuko dira. Baina linfozito eta antigorputzek ezingo dute esferaren barneraino barreiatu eta zelulak guztiz babesturik egongo dira. Ezaugarri horri immunobabesa deritzo (1. irudia).\nZelulak kapsularatzeko prozesua\nMende berri honetako bioteknologia ere medikuntza-arazoen erantzuna kapsularatzean bilatzen saiatu da.\nMikrokapsulak hainbat material eta teknika erabiliz egin daitezke, baina mikrokapsularatze-prozedurak protokolo orokor bati jarraitzen dio: lehenik polimero-disoluzioa eta zelulak nahasten dira eta, ondoren, mikrokapsulak sortzen dira. Amaitzeko, erdiragazkorrak izan daitezen, kapsulak beste material batzuez estaltzen dira (2.-A irudia). Hori guztia kontuan izanik, bi dira kontrolatu beharreko faktore garrantzitsuenak: 1) kapsularatze-tresna eta erabilitako materiala eta 2) aukeratutako zelula-mota.\nKapsulak sortzeko material ugari erabil daitezke, baina, segur aski, alginato polimeroa ikertu eta erabili izan da gehien. Alginatoa alga marroietatik erauzten den polisakaridoa da. Disoluzioan karga negatiboa izateaz gain, kapsularatzeko ezaugarri bikainak dituen substantzia naturala da. Alginatoak, kontrako kargadun substantzia batekin (batez ere poli-L-lisina, PLL) nahasterakoan, egonkortasun handiko mintz erdiragazkorra sortzen du. Alginatozko geruza batekin egindako beste estalketa batek egonkortasun eta biobateragarritasun handiko alginato-PLL-alginatozko mintza sortuko du (2.-B irudia).\nZelulak kapsularatzeko hainbat tresna daude. Farmazia eta Farmazia-teknologiako laborategian tanta-sorgailu elektrostatikoa erabiltzen da eta tamaina bereko kapsulak ekoizten ditu. Tanta-sorgailu deritzo, zelula-polimero esekiduratik oso tanta txikiak sortzen dituelako eta elektrostatikoa, helburua lortzeko potentzia-diferentzial bat erabiltzen duelako.\nMikrokapsulak ekoizteko, garapen teknologikoa bezain garrantzitsua da biologia. Zelula-mota egokiro aukeratzea ezinbestekoa da, produktu onuragarri bera jariatu arren, zelula-mota bakoitzaren biologiak teknikaren arrakasta baldintzatuko baitu. Bestalde, zelula-kantitate handiak lortzeko, garrantzitsua da hazkuntza-fasean zelulek zatitzeko ahalmen handia izatea. Baina are premiazkoagoa da kapsularatu ondoren ahalmen hori ahal den neurrian galtzea.\nIzan ere, zelulak kapsula barnean asko biderkatzen badira, ez da guztientzako elikagairik izango eta zelula asko hil egingo dira. Gainera, zelula-kopurua gehiegi handitzen bada, kapsula lehertu egin daiteke, eta zelulak erantzun immunologikoaren mende geratuko lirateke (ikus adibidea 3. irudian).\nEmaitzak eta gizartearentzako etekina\nBibliografia zientifikoan erraz aurki daitezke kapsularatzearen aplikazio arrakastatsu ugari. Asko laborategiko animaliekin egindako ikerketei dagozkie, baina ehuneko handi bat gizakiekin egindako frogak dira. Kapsulak prestatzeko protokoloa oso antzekoa da gaixotasun guztientzat: zelula-mota eta emateko bidea soilik aldatzen dira batetik bestera.\nMikrokapsulak hainbat material eta teknika erabiliz egin daitezke, baina mikrokapsularatze prozedurak protokolo orokor bati jarraitzen dio.\nGaur egun, zelulak gero eta iturri gehiagotatik har daitezke; bai gaixotik beretik (alogenetikoak) edo animalia batetik (xenogenikoak). Adibidez, diabetesari irtenbide bat bilatzeko, hainbat ikertzailek txerrietatik lortutako Langerhans-en irlak kapsularatu dituzte (intsulina ekoizten duten areko zelulak). Izan ere, txerri-intsulina eta giza intsulina aminoazido bakarrean bereizten dira. Saio kliniko batean, kapsularatutako irlak gaixo bati txertatu eta eguneroko intsulina-dosia asko murriztea lortu zen. Gainera, hilabete pasa zuen inolako injekziorik hartu gabe. Zelula xeno eta alogenikoen bidez, beste gaixotasun batzuk ere arrakastaz tratatu dira. Adibidez, hipoparatiroidismoa, gibeleko eta giltzurrunetako gutxiagotasuna edo mina.\nEmaitza horiei gene-terapiaren arloan egindako aurrerapenak gehitu behar zaizkie. Egun, zelulak transfektatu daitezke nahi den produktu biologikoa jaria dezaten; horretarako, produktu onuragarriari dagokion ADN-zatia zelulen genoman ezartzen da, eta ezer jariatzen ez zuen zelula produktuaren lantegi bilakatzen da. Gene-terapiari eta giza genomaren irakurketari esker, milaka eta milaka ADN-zati ezezagun aztertuko dira eta asko produktu onuragarri berrien errezeta bihurtuko dira.\n4. irudia. Hazkundearen hormonarekin egindako esperimentua.\nAdibidez, VIII. eta IX. gatzapen faktoreak, zitokinak, faktore neurotrofikoak, e.a. laborategiko animalietan denbora luzez ekoiztu dira, animaliei mikrokapsulak eman ondoren. Ikerketa batean, hazkuntzaren hormona jariatzen zuten kapsularatutako zelulak laborategiko saguetan ezarri ziren. 4. irudian bi saguen (kontrola eta kapsuladuna) arteko ezberdintasunak argi gelditzen dira. Emaitzak oso itxaropentsuak dira.\nBaina kapsularatzearen erabilgarritasuna ez da herentziazko gaixotasunetara mugatzen. Gaur egungo gaitz beldurgarrienetako bat, minbizia, laborategiko animalietan arrakasta handiz tratatu da. Ikerketa hartan erabilitako kapsulek minbiziaren hazkuntza geldiarazten duen faktore bat ekoizten zuten. Bestalde, giltzurrunetako gutxiagotasunak hesteetan eragindako urea-pilaketa erraz konpondu izan da bakterioak daramatzaten kapsulak aho-bidez eman ondoren. Azkenik, nerbio sistemaren endekapenezko gaixotasun ugari (Alzheimerra, Parkinsona, Huntington-en gaixotasuna, e.a.) enkapsulatutako zelulekin tratatzen dira, bai oinarrizko ikerketetan, baita saio klinikoetan ere.\nIkertzaileak zelulak emateko bide berriak ikertzen ari dira; adibidez, aho-bidea, garezur-bidea, larruazalpekoa e.a. Oraindik ikertzeko eta frogatzeko asko dago, eta legedi berriak egiteke daude, baina zelulak kapsularatzeko teknologia egunez egun aurrera doa.\nZelulak erabiltzeko orduan ez dago mugarik, gaixotasun ugari tratatzeko aukera eskaintzen du eta segurua da. Izan ere, kapsulak gorputzetik ken daitezke eta, gene-terapiaren kasuan, zelulek segurtasun-geneak eta gene erregulatzaileak eraman ditzakete. Horrek guztiak etorkizun handiko teknika izango dela pentsarazten du.\nBertan, kapsula-mota berean dauden 3 zelula-mota ikus daitezke: hibridomak, fibroblastoak eta mioblastoak. Zelula-mota bakoitzak erantzun bat izango du kapsularen barnean. Adibidez, hibridomek dentsitate zelular handiko agregakinak sortzen dituzte. Egoera hori nahiko kaltegarria da, zelulek oxigeno falta jasaten dutelako eta asko hil egiten direlako. Fibroblastoek, berriz, tamaina txikiagoko agregakinak sortzen dituzte. Baina laborategiko animaliekin egin diren ikerketek erakutsi dutenez, fibroblastoz osatutako agregakinek kapsulak leher ditzakete eta minbizia edo tumoreak sorrarazi. Irudian garbi ikus daitekeenez, mioblastoek ez dituzte agregatuak sortzen eta biderkatzeko ahalmenik ez duen beste zelula-mota bihurtzen dira. Horrela, zelula-kopurua ez da aldatuko eta ez dago kapsula lehertzeko arriskurik. Beraz, badirudi mioblastoak direla kapsularatzeko zelula egokienak. (3. irudia. G. Orive Arroyo)


Web 2.0 segurtasuna eta pribatutasuna\nIkusi dugunez, erabiltzaileok daukagu Interneteko giltza; jada ez gara begirale soilak, orain sarean esku hartzen dugu eta edukien irakurle soil izatetik egile izatera pasatu gara. Weba plazara atera da! Hala ere, eszenatoki berri honetan hainbat gai kontuan eduki behar ditugu; besteak beste, sarean ibiltzeko segurtasuna eta pribatutasuna.\nInternetek hainbat arrisku dakartza eta, gure helburua erabiltzailea ikaratu eta beldurtzea ez bada ere, horiek ez aipatzea zentzugabekoa litzateke. Horrela, hainbat zalantza sortzen dira arlo honen inguruan eta hainbat gai kontuan eduki behar ditugu, hala nola: Interneten nabigatzen dugunean gure datuak ea era konfidentzialean erabiltzen diren; erosketa eta banku-transferentziak Internetez egiteko orduan, segurtasun-neurriak betetzen diren; gazteen eskubideak eta intimitatea errespetatzen ote diren... Arlo horiek guztiak kontuan hartzeko puntuak direnez, zehatzago landuko ditugu "Segurtasuna eta Pribatutasuna" delako atalean.\nHala ere, gai honen ezinbesteko aipamena egin ondoren, esan beharra dugu Web 2.0 baliabideek eskaintzen dizkiguten onura eta abantailak kontaezinak direla, batez ere gazteei eskaintzen dizkienak eta, horregatik, arlo horiek sakonean jorratuko ditugu honako webgune honetan.


Petronorrek euskal industria-inbertsiorik handiena aste honetan abian jarri\nPetronorrek aste honetan bertan abiatu ditu FMU proiektuko (Fuelolioa Murrizteko Unitatea) lanak. Proiektu honi esker, Muskizko findegia Europar Batasunaren ingurumen errekerimenduetara egokitu ahal izango da, baita merkatuaren eskakizunetara ere. Lanak egiteko 26 hilabeteko epea aurreikusi dute. 810 milioi euroko aurrekontuaz sekula Euskadin egin den industria inbertsiorik handiena izango da.\nImaz: “Bat gatoz Athletic-en lan-filosofiarekin”\n“Athletic-aren historiari gure erakarpentxoa eskaini nahi diogu. Aurten Athletic-ak momentu pozgarriak zein latzak biziarazi dizkigu eta gure laguntza-egitasmoa beti izan du bere aldamenean. Zer gerta ere honako denboraldi honetan, zernahi direlarik bere kirol-emaitzak, Petronor beti egongo da Athletic-ek behar gaituen lekuan” aditzera eman du Josu Jon Imaz, Petronorren Presidenteak Athletic-en “mila kamisetak” deritzan spotaren aurkezpena dela eta.\nPetronor.com enpresa-web gunerik onena\nPetronorren webgune honek merezi izan zuen atzo enpresa-webgunerik onenari dagokion garaikurra, El Correo Digitalek urtero eratu ohi dituen sariketan. Sari-emaitza bart izan da asmo beronekin Guggenheim Museoaren hallean antolatutako ekitaldian zehar. Saria Josu Jon Imaz Petronorren lehendakariak jaso zuen.\nHobe lehoi-usaina tigrearena baino\nBihar San Mameseko Katedrala gainezka beteko duten 40.000 zaleek ustekabeko opari bana aurkituko dute euren jesarlekuetan, Athletic-en elastikoaren antzeko girotzailea (12×12 zm) autoan jartzeko eta mezu ezin adierazkorragoaz: “Zure autoak tigre usaina badu, erabili lehoien girotzailea”.\nLezama, “txangorik onena”\nSomorrostroko Lanbide Hezkuntza Ikastetxearen D.B.H-ko 4.B eta C mailako ikasle taldeak gaur bisitatu ditu Petronorren Findegia zein Athletic-en instalazioak Lezaman. Goizeko lehen orduan gazteek hainbat azalpen labur jaso dute findegi-prozeduraz eta ondoren Lezamarantza abiatu dira.\nAthletic-a gure baloreen adierazgarri\n“Beste behin frogatu ahal izan da badirela zenbait balore lehiakor hutsak baino askoz ere garrantzitsuagoak direnak. Honen guztiaren atzekaldean harrobi-politika nabarmena dago, langintza isila, luzera guztiz baliagarria dena” aditzera eman du Victor M. Perez de Gezuraga, Petronor Findegiaren zuzendariak, Athletic-ek Koparen finala jokatuko duela eta idatzi berri duen iritzi artikuluan.\n< 1 … 297 298 299 300 301 302 303 304 305 306 307 … 311 >


Nola hobetu Androiden jokoen errendimendua Gadgeten berriak\nJasaten gaituzten itxialdia dela eta, etxean entretenimendua bilatzea beste erremediorik ez dugu. Horretarako metodo asko daude eta horietako bat Bideojokoak dira. Denek ez dute kontsolarik eta, beraz, zure alternatiba zure telefonoarekin edo tabletarekin jolastea da, baina gailu horietan guztietan ez dira joko indartsuenak ondo funtzionatzen, beraz, ez da esperientzia asebetegarria. Arazo hau pixka bat arintzeko moduak daude.\nOraingoan Google aplikazioen dendan eskuragarri dagoen aplikazio bat aipatuko dugu. Izena du GLTool Gamers eta oso tresna erabilgarria izan daiteke joko bat arazorik gabe funtzionatzea zaila den gailu guztientzat. PUB Gfx + Tool garatzaileak diseinatutako aplikazioa da GFX optimizatzeko beste tresna aurreratuago bat duena.\n1 Gamers GLTool gure jolas gogokoetan errendimendua hobetzeko aproposa.\n2 Konfigurazio eta aukera posibleak\n2.1 Turbo jokoa\n2.2 Joko sintonizatzailea\n3 Pro bertsioaren ordainketa aukerak\n4 Editorearen gomendioa\nGamers GLTool gure jolas gogokoetan errendimendua hobetzeko aproposa.\nHitzak "txinatar" dirudite erabiltzaile askori "CPU, GPU edo RAM" baina gure terminalaren edo ordenagailuaren funtzionamendu egokirako ezaugarriak zehazten ari dira. Aplikazio honek balio du alderdi horiek gehienez optimizatzeko eta gehitzeko joko modu automatikoa. Aplikazioaren sortzaileek hori nabarmentzen dute ez dute "AI" algoritmo faltsurik edo horrelakorik erabiltzenHorren ordez, telefonoaren gaitasunak ahalik eta gehien aprobetxatzen saiatzen dira.\nAplikazioa ireki bezain laster, egingo duen lehenengo gauza da gure terminalak zein prozesadore eta GPU dituen aztertu. Honen arabera funtzioak aldatu egin daitezke. Nire kasuan 2017. urtetik goi mailako Qualcomm prozesadorea erabili dut (snapdragon 835), dagokion GPUarekin Adrene (540). Panel honetatik aplikazioen zerrendara sarbidea dugu (eta, beraz, hautatu zein joko aktibatu nahi dugun) eta ordaindutako funtzioetarako modua. Alboko mugimendu bat egiten badugu menura sartuko gara joko moduen ezarpenak.\nKonfigurazio eta aukera posibleak\nJolas modu tradizionalaren ezaugarri oinarrizkoenak optimizatzen lagunduko digun 'Game turbo' modua aipatzen hasiko gara.\nCPU eta GPU Boost: Nukleo guztiak CPU eta horretan eragiten ari diren prozesuak ezabatu egiten dira, baita ahaleginik eskatzen duten prozesuak ere GPU (ez da beti posible desgaitzea, pertsonalizazio geruzaren araberakoa da). Hori oso erabilgarria da nukleo guztiak aktibatzen ez dituzten joko arinetan.\nRAM memoria askatzea: Atzeko planoan baliabideak kontsumitzen dituzten aplikazio guztiak kenduko dira askatu RAM guztia eta jolasteko erabilgarri jarri.\nSistemaren errendimenduaren jarraipena: Horrek ohartaraziko digu telefonoan edozein aplikazio edo prozesuk une horretan exekutatzen ari garen jokoaren funtzionamendua oztopatzen duenean.\nHauek dira normalean nahikoa litzatekeen joko modu tradizionaleko oinarrizko aukerarik guztiak errendimendua optimizatu edozein partidatan arazorik ez izateko, baina sakondu dezagun aplikazio honek ematen digun aukera sorta.\nJokoaren bereizmena: Dugu bereizmena doitu 940 × 540 (qHD) -tik 2560 × 1440-ra (WQHD). Erabilgarria bereizmen handiko mugikorren kasuan, sistema 2K-tan mugitzea nahi badugu, baina jokoak Full HD edo HDra jaistea. Hori kontuan hartu behar dugu jokoaren errendimendua handiagoa izango da bereizmena txikitzen badugu itxura txarragoa badu ere.\ngrafikoak: Egokitu dezakegu joko irudiak nola errendatzen diren. Jokoaren itzalak, ehundurak eta bestelakoak egokitzea. Bereizmen handiko testurak aukeratu ditzakegu, leunagoa, HDR ... etab. Bizitza osoko ordenagailu batean egiten den bezala.\nFPS aukeraketa (fotograma segundoko): Hau da, zalantzarik gabe, jolasteko ezarpen grafikorik garrantzitsuena, jokoak transmititzen duen jariakortasuna horren mende baitago, Nabarmentzekoa batez ere Shotters-en Fortnite, Call of Duty edo PUBG bezalakoak. 60 FPS tan jolastea ahalbidetuko du prozesadore bakoitzeko jokoan ezarpen mugatua duten 30 FPS telefonoetara.\nIrudi iragazkiak: Jokoaren beraren gainean aplikatutako kolore iragazkiak. Jokoaren itxura bezala jokatzen dute. Filma, errealista, zuzeneko modua ... aukeratu ditzakegu.\nItzalak: onartzen duten jokoetan itzal gehigarriak gehitzeko aukera ematen du.\nMSAA: Ezarpen hau ordenagailuko jokoetan ere oso ohikoa da. Lagin anitzeko anti-aliasing, a da leuntzeko teknika irudiaren kalitatea hobetzeko.\nNabarmendu batez ere FPS, itzalak eta beste batzuk behartzen baditugu, mugikorrak behar baino gehiago sufritu dezake batez ere gama baxua / ertaina bada. Hala ere, beti ezarpenak probatu ditzakezu zure gailurako egokiena dela aurkitu arte.\nPro bertsioaren ordainketa aukerak\nPing hobekuntza DNS aldaketaren bidez: DNS zerbitzaria aplikaziotik aldatzeko aukera ematen digu lineako jokoaren ping hobetzen saiatzeko.\nPing proba: DNS aplikazioarekin probak egin ditzakegu ping baxuena duena aurkitzeko.\nZero-lag modua: Jokoaren ezarpenak automatikoki doitzen dira, helburu nagusia atzerapena murriztea da.\nGama baxuko grafikoak: Zure gailua gama baxukoa bada, ezarpen zehatzak aplikatuko dira, jokoak modu egokian mugitu ahal izateko.\nHori kontuan hartzen badugu Pro aplikazioak 0,99 € -ko prezioa duPentsatu gabe erostea gomendatzen dugu, izan ere, linean jolastu nahi badugu, ping edo lag erabakigarriak dira, gure gailuak jokoak erraz mugitzeko adina indarra ez badu ere.\nHemen bertsioa deskarga dezakegu FREE eta PRO.\nKontuan izan behar dugu hori guztia Ezarpen hauek bateriaren iraupenari eragiten diote edo terminalaren tenperatura, bi gauzak lotuta daude, terminalak energia gehiago behar du, orduan eta tenperatura altuagoa eta tenperatura altuagoa, orduan eta kontsumo handiagoa izango da.\nNire gomendioa hori da optimizatu dezagun oreka mantendu dezagun optimizazioaren eta kontsumoaren artean, alferrik da jokoak bateriak oso gutxi irauten badu zoragarri funtzionatzea. Jolasten dugun bitartean ere ez da gomendagarria terminalak kargagailura konektatzea, horrek tenperatura dela eta bateria larriki hondatu dezake.\nArtikuluaren bide osoa: Gadgeten berriak » General » Tutoretzak » Nola hobetu Android-en jokoen errendimendua


BIC ARABA Mizar Additive Manufacturingek gehitze-fabrikazioko Berrikuntzaren Saria lortu du 2016ko Makina-erremintaren Biurtekoan (BIEMH)\nMizar Additive Manufacturingek gehitze-fabrikazioko Berrikuntzaren Saria lortu du 2016ko Makina-erremintaren Biurtekoan (BIEMH)\nMakina-erremintaren eta fabrikazio aurreratuko teknologien sektoreak, Makina-erremintak Fabrikatzaileen Elkartearen, AFMren eta Bizkaiko Foru Aldundiaren bitartez, 2016ko Berrikuntza Sariak eman dizkiete Ibarmia, Mizar Additive Manufacturing, DG Digital enpresei. Horrez gain, Zayer enpresak aipamen berezia lortu du.\nBizkaiko Foru Aldundiaren Ekonomia Sustapen Saileko diputatuak, Imanol Pradalesek; AFMko presidenteak, Antxon Lopez Usozek; CDTIko Sustapen eta Lankidetzako zuzendariak, Andrés Zabarak, eta Bilbao Exhibition Centre-eko zuzendari nagusiak, Xabien Basañezek, sariak banatu dituzte. Edizio honetan, berritasun garrantzitsu bat izan dute, bi kategoria sortu dira: bat, gehitze-fabrikazioari dagokionez, eta beste bat fabrikazio aurreratuko sistemetan 4.0 kontzeptuak sartzeari dagokionez, makina-erremintaren sisteman zenbait erreminta osagarri gehitzeko.\nZehazki, makina-erremintako, osagaietako, osagarrietako eta erremintako berrikuntzaren Saria Ibarmia enpresarentzat izan da, bere zentro mekanizatu unibertsalagatik (mahaiak, zutabe mugikorra eta urkila-burua ditu). Epaimahaiak, makinaren diseinu osoa baloratu du, eta zenbait alderdi formal gaineratu ditu, esaterako, ergonomia eta nortasun korporatiboa.\n4.0 kontzeptuak fabrikazio aurreratuko sistemetan integratu eta horren Berrikuntza Saria DG Digital enpresarentzat izan da: hiru mailetako konektibitatea integratzen duen 4.0 proiektu bat da (makina, prozesua eta fabrika).\nEpaimahaiak, gainera, Zayer enpresari aipamen berezia egitea erabaki du, Arion zentro mekanizatuagatik, non 4.0 kontzeptuak integratu dituen.\nAmaitzeko, Berrikuntzarako Sarien antolatzaileek, makina-erremintako sektorearekin lotura duen ikasketa amaierako proiektu onenerako AFM-SIF saria eman zioten Francisco Javier Llonini, ondoko gaiaren inguruan egin duen lanagatik: “Laminated Object Manufacturing aplikazioaren bidez elektro-higadura fabrikaturako grafitoko tresna”.\ndavid\t2017-03-17T19:52:48+00:00\t3 ekaina 2016|


Oinezkoak eta txirrindulariak espazio berean, baina oztopatu gabe : Oarsoaldeko Hitza\nOinezkoak eta txirrindulariak espazio berean, baina oztopatu gabe\nBi eremu egokitu dituzte, ordu puntetan zaila zelako oinezkoen eta txirrindularien arteko bizikidetza zaila zelako; Fanderiako bidegorria da bata, eta Iztietako pasealekua bestea.\nFanderia eta Iztietako bi tarte berrantolatu ditu udalak txirrindulari eta oinezkoen bizikidetza errazteko. Hala, mugikortasun jasangarria, kirola egitea eta modu lasai eta seguruan paseatzeko aukera bermatuko ditu. Bi eremu egokitu dituzte horretarako, ordu puntetan zaila zelako oinezkoen eta txirrindularien arteko bizikidetza zaila zelako; Fanderiako bidegorria da bata, eta Iztietako pasealekua bestea.\nFanderiako bidegorriaren kasuan Santa Klara kaleko bidegorritik, Gabierrotako zubiraino, bidegorria soilik txirrindularientzat izango da, eta oinezkoek Gabierrotako pasealekua erabili dezakete. Iztietako pasealekuari dagokionean, bertako bidegorritik ibiliko dira bizikletak. Oinezkoentzat berriz, Ondartxoko zubia zeharkatzen duen ibilbide bat sortu da.\nGune horiek berrantolatzeko seinaletika jarriko du udalak, eta udaltzaingoak adieraziko die txirrindulari eta oinezkoei tarte horiek nola erabili.\nIztieta pasealekua berrantolatuta.


EAJ eta PSEk monokultibo turistikoaren aldeko apustu itsuarekin jarraitzen dute: bi hotel berri Arte Ederren eraikinean eta Saguesen\nParte Zaharrean egin bezala, Gros eta Erdigunea urgentziaz "hotel-jarduerez gune saturatu" izendatzeko eskatu du EH Bilduk.\n| 2020-07-08 15:24:00\nHirigintza departameduak EH Bilduri baieztatu dionez, SADEk hotel-proiektu bat aurkeztu du Arte Ederren eraikinerako. Gainera, Udal Gobernuak baieztatu du Claret ikastolak Saguesen zuen eraikinean oso aurreratuta dagoela hotel berri bat eraikitzeko tramitazioa.\nGardentasun falta nabarmena da: nahiz eta proiektua hain aurreratuta egon, Eneko Goiaren Gobernuak oraindik ez die herritarrei Clareten egitasmoaren berri eman. Eta jarrera hau are larriagoa da hauteskunde-garaian, alderdi bakoitzak bere proiektu politiko eta sozio-ekonomikoari buruzko pedagogia egin behar duenean.\nEH Bilduk hotel-jarduera berrietarako moratoria eskatu du behin baino gehiagoetan. Hiriko eremu desberdinek jasaten duten hotel-kontzentrazio mailari buruzko azterketa zehatza egiteko eskatu dugu behin eta berriz. Hori guztia auzo kaltetuenak gune saturatu gisa izendatzeko helburuarekin.\nZehazki, Gros-Ulia eta Erdialdea hotel-jarduerez gune saturatu izendatzea proposatu dugu. Horrela, bertan ezingo dira hotelak, pentsioak, aterpetxeak, etab. ezarri, ezta etxebizitza turistikorik ere. Neurri hori dagoeneko aplikatu da Parte Zaharrean, eta uste dugu premiazkoa dela, gutxienez, hiriko bi auzo horietan ere aplikatzea.\nHotelen uholdea ez da berria gure hirian. Joan den otsailean, adibidez, EH Bilduk ohartarazi zuen Claretek hiri honetako dozenaka eraikinen bide bera jarraituko zuela. Baina orain, pandemiak eragindako ondorio sozio-ekonomikoak inon baino gehiago pairatzen ari garenean, bereziki larria da EAJk eta PSEk bide beretik jarraitzea: EAJ eta PSEk Donostiarako monokultibo turistikoaren aldeko apustu itsuarekin jarraitzen dute.\nEAJk eta PSEk ez dute ezer ikasi. Eneko Goiak bultzatutako hiri ereduaren ondorioz hiria egoera ekonomiko oso zailean murgilduta dago. Izan ere, turismo-sektorearen pisua BPGren % 12koa da dagoeneko, eta, hotel-egitasmo berri hauek erakusten dutenez, EAJk eta PSEk sektore hori hazten jarraitzea nahi dute, hiriarentzat askoz onuragarriagoak diren beste sektore batzuen kaltetan. Baina turismoaren aldeko apustu itsu horren ondorioz, langabezia gehien igo den euskal hiria gara (+% 25), lan-prekaritatea gero eta handiagoarekin, gainera. Eta bitartean, industria, berrikuntza eta garapenean egindako inbertsioa jaisten doa (2017an, eremu horretako inbertsioa BPGren % 1,2koa zen, eta 2013an, berriz, % 1,3koa).\nHauek horrela, etorkizun ekonomiko iluna dugu aurrean, hiriak norabide berria hartzen ez badu. Izan ere, hotelen ugaritzeak kalte handia eragiten dio hiriari. Jasaten ari garen ondorio ekonomikoez gain, truismoaren aldeko apustu itsu horrek ondorioak ditu etxebizitza eskubidean, merkataritza ereduan eta hotelez betetzen diren auzoen eguneroko bizitzan. Horri gehitu behar zaio auzo horietan pisu turistikoak ere ugaritzen ari direla. Datu bat ematearren, INEk argitaratutako azken errolda datuen arabera, hamar urtetan Grosek 1.144 biztanle galdu ditu (%6), Erdiguneak 639 (%7) eta Parte Zaharrak 313 (%5), hiriak %1 irabazten zuen bitartean.\nEH Bilduren iritziz, Eneko Goiaren Gobernuak 180º aldatu behar du hiriari eman dion norabidea, eta pertsonak eta bizitza jarri behar ditu politika publikoen erdigunean.


Yin Yang Flow - Calma Yoga\nYin yang flow praktika batean, bi zati aurkituko dituzu: bata dinamikoa eta jariakorra, eta bestea pasiboa eta introspektiboa.\nMundua ikuspegi taoistatik ulertzearen arabera, beti daude kontrajarriak, eta yin eta yang deitzen dira.\nAnatomian, yang muskulurik handienak eta azalekoak dira, mugimendua helburu dutenak. Yin, ehun sakonenak dira, eta ez hain xaflakorrak.\nYang praktika bat energetikoa da, aktiboa, mugimenduduna, eta muskulu-indarra eskatzen duten jarrerak ditu. Yin praktikak leuntasuna eta erlaxazioa sustatzen ditu.\nOreka bilatzen dugu, bai yina bai yang-a landuz. Indartsu eta lasai sentitu nahi dugu.\nGure jardunik orekatuena: -)\nINSKRIBATU YIN YANG FLOWEN


Abokatu Denbora Abokatuak Abokatu - Alemaniako abokatu konektatuta. Handiena lege-ataria.\nOn-denbora soldadu, espezialista abokatuak, aurkituko duzu abokatu bat. Zure abokatu denbora soldadu zure hiria\nAzpian denbora bat gudari, edo soldadu bat, denbora da armada, soldadu bat nork bere borondatez konpromisoa hartzen du egiteko epe jakin bat aktibo gisa soldaduBetebehar hau ez da, hala ere, ondoren bakarrik soldadutza eta deiturikoak borondatezko osagarriak zerbitzu militarra (FWDL). Oinarrizko zerbitzu militarra irauten bederatzi hilabeteetan, konexioa borondatezko osagarriak soldadutza bat denbora konpromisoa soldadu gisa epea hogeita hiru hilabete. Ondoren, soldadu ahal izango konpromisoa soldadu gisa, normalean, bi, lau, sei, zortzi, hamabi, bost, hamar edo hogei urte, bere borondatez, izan da beti Aukera bat soldadu profesional. Bakarrik aeronautika zerbitzu eta mediku-zerbitzua, gainera, jada konpromisoa epeak beharrezkoak dira. Honako baldintza hauek bete behar dira kontuan hartu beharreko Denbora ez, soldadu bat edo soldadu bat, denbora ezarri ahal izango dira: soldadu Gisa, ez da erabili karrera-taldeak, taldeak, azpian ofizialak eta ofizial, hala ere, garrantzitsua da kontutan izan duten koadrilak eta NCOs gabe Portepee (ikus plaka ofizialen eta Sarjentu bat), ez profesionala soldadu. Gisa honetan, Sarjentu, karrera bat zabaldu sorta zereginak emandako bidez, gorputz, Sarjentu, eta ofizial hautagai egoki baten eta egokitutako lanerako prestakuntza. Azken urteotan, zerbitzu eskaera soldadu igo dute nabarmen Hori dela eta, urte gehiago prestakuntza dira zorrotzenak jarduerak beharrezkoak dira, eta horrek bakarrik izango da gutxieneko konpromisoa aldiz bildu dira.\nKasu honetan, zerbitzu-denbora ezarri da etapa, zuen, hau da, karrera talde ofizialordeen eta ofizialak lotuak dira, beste gauza batzuen artean, arrakasta amaitzean karrera ebaluazioak.\nHorrez gain, aipatutako normal gisa karrera bat soldadu, aukera ere badago, zenbait bereziak erabiltzen dira gauza bera, goi-mailako kalifikazioa ezarri, bada, soldadu bat du, lanbide heziketa, hau da, erabilera militarra.\nBereziki erakargarria da jarduera denean, denbora ez da soldadu bat bakarrik errespetua profesionala segurtasun zehar denbora denbora soldadu bat, baina, halaber, zerbitzu militarra onurak herritarren bizitzan. Beraz, denbora bat du soldadu zehar eta ondoren, beren denbora indar armatuak izateko eskubidea sustatzeko neurriak, enplegua izateko aukera izango dute aurkitu ondoren erretiro aktibo zerbitzu azkar bat interesgarria eta erakargarria lan zibilak. Denbora soldadu bezala, gorputz, Sarjentu edo ofizial oso gaztetan, maila altua erantzukizuna eta armada Pertsona eta entrenatu, zibilak enpresaburuek oso erakargarria key skill Transmisioa arabera, goi-balioa zereginak sektore pribatuan.\nOndoren, zerbitzu bat, hiru urteko epea soldadu gisa, gutxieneko adina hogeita bost urte, eta karrera bat bezala Sarjentu bat edo ofizial gisa, soldadu bat, eskaera bat Eskuratzea, zerbitzu-harreman profesional gisa soldadu.\nHala nola Eskuratzea da gaia zorrotza aukeraketa onena da, eta, gero, beste gauza batzuen artean, beharren tropa soldadu jakin baten Jaiotza kohorte konbinazio Erretilu batera. Kopurua betetzen dituzten eskatzaileek baldintza hauek baino handiagoa izan behar du eskaria, eta, beraz, ranking bat oinarri hartuta ebaluazioak sortzen da, noski, kalifikazio, kirol-lorpenak, eta abar. Salbuespen kasuan, okupazioa soldadu, hain-izeneko karrera ofizial hautagaiak Hauek dira ofizial hautagai Ofizial hautagai prüfzentrale Kolonia bat da bereziki ona test emaitzak izan dira emandako. Hau profesionala ofizial-hautagaiak lortuko konpromisoa arrakasta amaitzean programa akademikoa, profesionala soldadu onartuko dira. Bat behar duzu, lege-Arazo eta bilatzen ari abokatu bat zure eremu nork aholkatu ahal duzun guztietan lotutako galderak gaia denbora soldadu bat modu integralean. Kasuan abokatu bat, erraz aurkitu ahal izango duzu eskuineko abokatuak zure lege arazoa. Abokatu - enpresa liderra Alemanian gaur egun aholkularitza juridikoa eta Lege-Teknologiako. Hautatu nahi duzun kokapena zure inguruan, eta bat jasoko duzu zerrenda enpresek behar duten arazo bat soldadu bereziak dituzten gaitasunak. Buruzko informazio zehatza, zure hautatutako abokatu edo zure honako hau aukeratu abokatu, aurkitu ahal izango duzu banakako enpresa profilak.\nMpisolovava Toro-Hevitra Ara-Dalàna Ny Toro-Hevitra Ara-Dalàna Ny Toro-Hevitra Mpisolovava Online Aterineto


"Langabeziak deprimi gaitzan uzten badugu, bi arazo izango ditugu, eta bigarrena askoz okerragoa izan daiteke" | Revista\n“Langabeziak deprimi gaitzan uzten badugu, bi arazo izango ditugu, eta bigarrena askoz okerragoa izan daiteke”\nRafael Santandreu, Psikologoa eta 'El arte de no amargarse la vida' liburuaren egilea : "Langabeziak deprimi gaitzan uzten badugu, bi arazo izango ditugu, eta bigarrena askoz okerragoa izan daiteke"\nEpicteto filosofoa esklaboa izan zen bolada luze batean, eta zoriontsua izan zen. Diogenes upel baten barrenean bizi zen, etxerik eta ondasunik gabe, eta gizon harmoniaduna eta jakintsua zen. Ez digu eragiten gertatzen zaigun horrek, horretaz pentsatzen dugunak baizik. Ezbeharrik gehienak txikikeriak dira, baina geure buruari esaten badiogu “Hau hondamena! Ezin dut gehiago!”, sinetsi egingo dugu eta horrek zorigaiztoko egingo gaitu. Oso gutxi behar dugu ongi egoteko.\nSaiatu egin behar dugu. Hitz ezkorrei beharrean, baikorrei heldu behar diegu ezbeharren bat gertatzen zaigunean. Horiek eragiten dituzte emozioak. Zerbaitek “gure onetik ateratzen” gaituela esaten dugunean, “onartezina” iruditzen zaigula esan nahi dugu. Pertsona indartsu eta zoriontsuek sekula ez dute esajeratzen, eta emozio neurritsuak izaten dituzte.\nErruz! Jendeak sekula ez dio orain adina eskatu bere buruari. Pertsona egokiak izateko, politak izan behar dugu, argalak, argiak, karrera bat egin, bikotekidea eduki, seme-alabak, irekiak izan, sasoian egon, hizkuntzak jakin, bidaiatu… eta mila gauza gehiago! Baldintza horietako bakar bat ere ez badugu betetzen, ez gara hain bereziak izango. Orain dela hogeita hamar urte, gure gurasoek eta aitona-amonek ez zuten hain estu hartzen beren burua, eta zoriontsuak ziren. Hainbeste beharkizunek eroxka bihurtzen gaituzte.\nZuk diozunez, “izugarrikeriatitisa” eragiten digu. Zer da gaitz hori?\nEta hala hobe, gainera, zeren bikote bizitza krisian baitago, itxuraz…\nEz! Zerbaitez arduratzeko, ez da arduratuta bizi behar. Nire liburuan, Stephen Hawking-ek darabilen filosofiaz hitz egiten dut. Berrogei urte badira guztiz paralizatua dagoela. Hitzik ere ez dezake egin, eta, hala ere, inoizko zientzialaririk onenetakoa da, eta, batez ere, pertsona zoriontsua. Gaizki pasatzen ari direnei, esango nieke Hawking-ek zer dioen oroitzeko: “Edozein zulo beltzetatik irten daiteke, ez dagoelako zulo handiagorik ni bizi naizen hau baino… eta zoriontsua naiz”.\n“Izan zaitez trebeena”, “izan zaitez onena”, “izan zaitez argiena”… Gure haurrak indartsuagoak egingo al ditugu horrela?


Shanghai Everbright Convention & Exhibition Center (66 Caobao Rd, TianLin, Xuhui Qu, Shanghai Shi, Txina, 200235)\nHelbidea: 66 Caobao Rd, TianLin, Xuhui Qu, Shanghai Shi, Txina, 200235\nHurrengo ekitaldiak 2020-2021 Shanghai Everbright Convention & Exhibition Center-en\nBooking.com Shanghai Everbright konbentzio eta erakusketa zentroaren gertaerak hainbat instalazio ditu, hala nola, erakusketak, hitzaldiak, hotelak, apartamentu eraikinak eta bulego eraikinak, China Everbright Group-ek garatutako 2.14 milioi yuan inbertitzeko. Xujiahui merkataritza entretenimendu zentroan dago eta urrezko nodoaren kokapenaren teknologia altuko caohejing garapeneko gunea dago, Shanghai Puxi Xujiahui eraikin ospetsua. Hegoaldeko tren geltokiaren ondoan dago, Metro Caobao Road geltokitik eta errepidea irteten den 300 metrora, eta Hongqiao aireportutik 20-minutuko disko bakarra da.\nKokaleku bikaina, garraio egokiak eta nazioarteko lehen mailako instalazioekin konbinatuta, Shanghaiko gune eder bat da, nazioarteko ekonomia, finantza eta merkataritza zentroa. Everbright Convention eta Exhibition Centre ekialdeko eta mendebaldeko bi eskualde ditu. West Pavilion hiru solairuko pabilio estandarra da, 25000 SQM erakusketa-gunea, 1200 kabina estandarretara egokitu ahal izateko. Erakusketa aretoa aire presio zentralarekin, ura hornitzeko eta drainatzeko, elektrizitatea, komunikazio instalazio modernoak, internet eta bilera aretoak ditu trukean, erakusketan zehar. Ekialdeko auzoan dagoen Ekialdeko Barrutiaren erdian kokatzen da Ekialdeko Pabilioian. 4000 sqm aretoa 200 kabina estandarrez osa daiteke. Zentzuzkoa den diseinua lehen solairuan trukeen aurkezpena antolatu ahal izango duzu, Everbright Convention Center zentroko bi eztabaidetarako edo oturuntzak erabiliz.\n"Erakusketarekin batera, erakusketa gerrikoarekin" diseinu berezi hau "erakusketa" eta "egingo du" denboraren eta espazioaren batasuna lortzen du.


Gazteon langabeziaren aurka... ze plan? - EGK Gazteon langabeziaren aurka... ze plan? - EGK\nGazteon langabeziaren aurka… ze plan?\nSeguraski zerbaitetan ados gaude: gazteon langabezia tasa arazo benetan larria da. Eta… zer egiten ari dira instituzioak arazoa konpontzeko?\nAdministrazioak enplegu arloan dituen planak ezagutzea garrantzitsua dela uste dugu Euskadiko Gazteriaren Kontseiluan (EGK). Zertarako? Gazte eta gazte-elkarte bezala, haiekin akordioak lortzeko edo, bestela ere, gure desadostasunak helarazteko.\nHorregatik, Bizkaiko Foru Aldundiaren planak ezagutu nahi ditugu (zehazki, Ekonomiaren Sustapenerako Sailak duen Gazteen Enplegurako Plana*). Modu horretan, gazteok eta gazte elkarteok irakurketa bateratu bat egin ahal izango dugu, eta ondoren gure iritzia, kezkak eta aldarrikapenak azaldu.\nTopaketan parte hartu nahi al duzu? Apuntatu:\nNoiz: otsailaren 5ean, asteartea, 18.00etatik 20.00etara.\nNon: Bilboko EGK-ko egoitzan (Autonomia 44, behea).\nEtortzeko gogoa baldin baduzu, mesedez esaiguzu bizibaldintzak@egk.eus mail bat idatziz (Amaia).\nLehenengo topaketa hau eta gero, bigarren topaketa bat egingo dugu, Bizkaiko Aldundia eta kolektiboen artean gazteon langabeziari aurre egiteko planei buruz gure ideiak kontrastatzeko. Bidebatez, gazteok, elkarteok eta Aldundiak hobeto ezagutuko dugu elkar. Noiz izango da bigarren topaketa hori? Lehenengoa eta gero erabakiko dugu. Hori bai: lehenengo topaketara ezin bazara etorri baina bigarrenera etortzea nahi izango bazenu, esaiguzu eta tokia egingo dizugu!\n(*Gaztedi Bizkaia planaren baitan antolatutako topaketa, EGK eta Bizkaiko Foru Aldundiaren lan-hitzarmena dela medio).


Eskualdeko bi bertsolari, bigarren Pello Errota sariketan - Asteasu - Tolosaldeko ataria\nEskualdeko bi bertsolari, bigarren Pello Errota sariketan\nTolosaldeko Ataria 2020-10-08 10:18\nAbaltzisketan igandean abiatuko da sariketa eta Iñigo Gorostarzuk kantatuko du bertan; Irurako saioan, Unai Mendizabal ariko da\nEuskal Herri osoko hamabi bertsolarik parte hartuko dute sariketaren bigarren edizioan. «Pello Errotak merezi du bere omenez horrelako sariketa bat antolatzea eta bizi dugun egoerak gauzak erraztu ez baditu ere, txapelketa egin egingo da», adierazi dute Harituz bertsozale taldeak eta Asteasuko Udalak.\nAurten ere puntako bertsolariek parte hartuko dute txapelketan, bertso maila altua izanagatik, plazaz-plazako ibilitik «apartexeago» geratu direnak dira ia denak, antolatzaileen esanetan. «Plazaz-plazako ibilian, norbere bertso mailaz gain, beste hainbat faktorek ere badute eragina eta zenbait bertsolarik ez dute lortzen dinamika horretara salto egitea. Hori dela eta, beraien bertso maila erakusteko plaza bikain bat eskaintzea da sariketaren helburu nagusia», aipatu dute Harituz bertsozale taldetik.\nHamabi bertsolari ariko dira aurtengoan ere txapela lortzeko lehian. Lehenengo kanporaketa, urriaren 11n izango da Abaltzisketako plazan eta bigarrena, berriz, urriaren 18an, Irurako kulturguneko aretoan. Bi kanporaketa horietatik sei bertsolari sailkatuko dira Asteasun, azaroaren 1ean jokatuko den finalera. Saio guztiak 17:30ean hasiko dira.\nDuela bi urte egin zen lehendabizikoz Pello Errota sariketa eta arrakasta handia izan zuela ikusirik, 2020an berriz antolatzea erabaki dute. Aurten ere, guztia antolatzeko «lan handia» egin behar izan duten arren, txapelketak esfortzu horren neurriko emaitza ematea espero dute antolatzaileek; «bai bertsolarien aldetik, baita publikoaren aldetik ere». Hori dela eta, herritarrak saioak ikusi eta entzutera gonbidatu nahi izan dituzte eta ekitaldiak segurtasun berme guztiekin egingo direla jakinarazi dute. Sarrerak saioa hasi baino ordubete lehenago jarriko dira salgai, aretoan bertan.\nLAZKOZEK JANTZI ZUEN LEHENA\nDuela bi urte antolatu zuen Harituz bertsozale taldeak Pello Errota sariketa. Orduko hartan, eskualdeko bi bertsolarik hartu zuten parte: Txomin Azpirozek eta Beñat Iguaranek. Bietako bakar batek ere ez zuen lortu finalera sailkatzea. 2018ko urriaren 20an Asteasuko Iturri-Ondo jatetxean ospatutako finalean aritu ziren Asier Azpiroz, Beñat Lizaso, Unai Gaztelumendi eta Eneko Lazkoz. Azken honek jantzi zuen txapela. 110 lagun elkartu ziren afaltzeko eta afalondoan ere jende gehiago sartu zen jantokira lau bertsolarien lanaz gozatu ahal izateko.\nAurtengo edizioan eskualdeko bi bertsolarik hartuko dute parte sariketan. Larunbateko kanporaketan kantatuko du Iñigo Gorostarzu Etxorde berastegiarrak, eta hilaren 18an Iruran jokatuko den kanporaketan ariko da Unai Mendizabal Mendi zizurkildarra.\nLau bertsolarik kantatu beharrean, seik kantatuko dute aurtengo finalean. Abaltzisketako kanporaketako lehen bi sailkatuek, Irurako kanporaketako lehen biek, eta bertsolari horiez gain, puntuazio altuena lortu duten beste bik kantatuko dute azaroaren 1eko finalean.\nII. PELLO ERROTA BERTSOLARI SARIKETA\n17:30. Lehen kanporaketa, Abaltzisketako plazan (eguraldi txarra egiten badu Larraizko ermitan). Ander Elortegi, Erika Lagoma, Iñaki Viñaspre, Iñigo Gorostarzu Etxorde, Izarne Zelaia eta Jon Martin. Gai-jartzailea: Uxune Areizaga.\n17:30. Bigarren kanporaketa Irurako kulturguneko aretoan ospatuko da. Amaia Iturriotz, Iñigo Izagirre, Odei Barroso, Saioa Alkaiza, Unai Mendizabal Mendi eta Xabat Galletebeitia ariko dira bertsotan. Gai jartzailea: Unai Belaustegi.\n17:30. Finala Asteasuko frontoian. Albatzisketako kanporaketan irabazlea eta bigarren sailkatua; Irurako kanporaketako irabazlea eta bigarren sailkatua; eta puntuazioz lehen eta bigarrena. Gai jartzailea: Maddi Labaka.


Lafresguimont-Saint-Martin - Wikipedia, entziklopedia askea.\nAumale, Ellecourt, Beaucamps-le-Jeune, Beaucamps-le-Vieux, Brocourt, Dromesnil, Gauville, Hornoy-le-Bourg, Morvillers-Saint-Saturnin, Saint-Germain-sur-Bresle eta Villers-Campsart\n267 (%48.6) 283 (%51.5)\nLafresguimont-Saint-Martin Frantziako udalerria da, Somme departamenduan dagoena, Frantzia Garaia eskualdean. 2013an 508 biztanle zituen.\n2007an Lafresguimont-Saint-Martin udalerrian erroldatutako biztanleak 508 ziren. Familiak 182 ziren, horien artean 32 pertsona bakarrekoak ziren (16 bakarrik bizi ziren gizonak eta 16 bakarrik bizi ziren emakumeak), 65 seme-alabarik gabeko familiak ziren, 77 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 244 etxebizitza zeuden, 191 familiaren etxebizitza nagusia ziren, 36 bigarren erresidentzia ziren eta 16 hutsik zeuden. 240 etxeak ziren eta 4 apartamentuak ziren. 191 etxebizitza nagusietatik 158 bere jabearen bizilekua ziren, 28 alokairuan okupaturik zeuden eta 5 doan lagata zeuden; 2 etxek gela bat zuten, 5 etxek bi zituzten, 20 etxek hiru zituzten, 57 etxek lau zituzten eta 107 etxek bost zituzten. 152 etxek euren parking plaza propioa zuten azpian. 79 etxetan ibilgailu bat zegoen eta 95 etxetan bat baino gehiago zituzten.\nLafresguimont-Saint-Martin udalerriko biztanleria-piramidea 2009an .\n2007an lan egiteko adina zuten pertsonak 331 ziren, horien artean 235 aktiboak ziren eta 96 inaktiboak ziren. 235 pertsona aktiboetatik 218 lanean zeuden (121 gizon eta 97 emakume) eta 17 langabezian zeuden (10 gizon eta 7 emakume). 96 pertsona inaktiboetatik 38 erretiraturik zeuden, 20 ikasten zeuden eta 38 "bestelako inaktibo" gisa sailkaturik zeuden.\n2009an Lafresguimont-Saint-Martin udalerrian 193 unitate fiskal zeuden, 485,5 pertsonek osaturik. Pertsona bakoitzeko diru-sarrera fiskalaren mediana urteko 17.293 euro zen.\n2007an zeuden 16 komertzioetatik, 1 erauzte enpresa zen, 2 bestelako produktu industrialen fabrikazioko enpresak ziren, 6 eraikuntza enpresak ziren, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 1 finantziazio enpresa zen, 1 higiezinen enpresa zen, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 7 zerbitzu publikoetatik, 2 igeltseroak ziren, 4 iturginak eta 1 ile apaindegia.\n2000. urtean Lafresguimont-Saint-Martin udalerrian 32 nekazaritza-ustiategi zeuden, 1.764 hektarea erabiltzen.\nBeaucamps-le-Jeune (2,2 km)\nBeaucamps-le-Vieux (3,3 km)\nOffignies (4,0 km)\nBrocourt (4,2 km)\nLiomer (4,4 km)\nMorvillers-Saint-Saturnin (4,4 km)\nLe Quesne (5,0 km)\nNeuville-Coppegueule (5,0 km)\nSaint-Germain-sur-Bresle (5,3 km)\nArguel (5,4 km)\nBNF: 152769357 (data)\nOrriaren azken aldaketa: 28 otsaila 2021, 20:22.


Auto elektrikoaren oraina eta etorkizuna | Donostia Sustainibility\nAuto elektrikoaren oraina eta etorkizuna\nAinhoa Aizpuruk, Gipuzkoako Foru Aldundiko Proiektu Estrategikoen diputatuak, «Movilidad eléctrica: una ciudad sostenible y saludable» izeneko Ikastaroa ireki zuen, eta MUBIL Fundazioa anbizio handiko apustu gisa aurkeztu zuen, pandemia garai honetan berretsi duguna.\nEz da eraikin fisiko bat edo erreferentziazko zentro bat soilik: haren inguruan ekosistema edo polo bat egituratzea da kontua, Gipuzkoako mugikortasun berriaren sektore indartsu bat egituratzeko. Pieza hori funtsezkoa izango da gure etorkizuneko ekonomian, eta nazioarteko erreferentzia bihurtu nahi dugu. Mubil (Gipuzkoako Elektromugikortasun Zentroa) arduratzen da mugikortasun elektrikoaren eta energia biltegiratzeko estrategia hedatzeaz. Horregatik, egiten dugun apustua integrala da, mugikortasun berri honek ukitu ditzakeen alor guztiak bere baitan hartzea bilatzen du.\nAinhoa Aizpururen hitzetan, «erronka teknologiko konplexuak konpondu nahi ditugu, eta horiek konponbide aurreratu berri bihurtu. Ekintzailetza bultzatu nahi dugu mugikortasun berriari lotutako negozio berriak sortuz, sektorean ekintzailetzako hub gisa kokatuz».\n«Apustua anbizio handikoa da, eta arriskutsua irudi lezake gaur egun bizi dugun egoeran, baina gure intuizioa inoiz baino beharrezkoagoa dela da. Gipuzkoak asko du jokoan mugikortasunaren arloan, eta ezin da geldirik geratu datozen aldaketen aurrean. Hori da MUBILen egitekoa».\nBestalde, Ane Insaustik, Mubileko zuzendari nagusiak, elkargune eta interakziorako espaziotzat jo zuen, eta, batez ere, sektore bat errazten duen espaziotzat, automobilgintzarena alegia. Sektore horrek Euskadin 40.000 lanpostu mantentzen ditu 300 enpresatan, eta 19.311 milioiko fakturazioa dauka.\nEtorkizuneko mugikortasunak 4 errealitate hartzen ditu kontuan: hainbat sentsoreren bidez konektatutako autoa, auto autonomoa, auto partekatua bezalako zerbitzuak (Shared), eta 5 graduko elektrifikazioa duen auto elektrikoa. Hibrido arinetatik % 100 elektrikora, entxufa daitezkeen hibridoetatik igarota.\n2022an merkatuan auto elektrikoen 500 modelo egongo direla uste da. Horien ezarpena esponentziala izango da, kostuen murrizketa (batez ere teknologia berrien ondorioz bateriei dagokienez) eta hidrogenoko erregai-pila sartu dela kontuan hartuta. EBko araudi politikoa faktore erabakigarria da, gero eta zorrotzagoa baita emisioak murrizteari dagokionez. Ezin da hala ere herritarren jarrera bera ahaztu, gero eta kontzientziatuagoa baitago ingurumen-narriaduraz.\n8,5 milioi dira munduan zehar ibiltzen diren auto elektrikoak, eta 10 urte barru erraz iritsiko dira 116 milioira.\nHidrogenoaren alternatibak hazteko aukera handiak ditu; izan ere, 600 km-ko autonomiarako depositu bat 5 minutuan bete daiteke, ez baita beharrezkoa hargune elektrikoa duen garaje bat ibilgailua kargatzeko. Espainian, ibilgailuen % 73 ez dira garajetan gordetzen.